ועדת המשנה למשאבי אנוש בצה"ל, כנסת 25, פרוטוקול מספר 7, 2023-12-04 00:00

אלעזר שטרן: בוקר טוב

אלעזר שטרן:  התכנסנו כאן מתוך הבנה שמערך המילואים נמצא בסיטואציה שהוא לא היה בה מעולם – מבחינת הכמות, מבחינת משך הימים – שלא לדבר על המשמעויות מול החברה האזרחית

אלעזר שטרן:  אני אמרתי מעולם, אני חושב שאנחנו יכולים אולי להשוות את זה ליום כיפור, אבל מאז המדינה התקדמה ביחס למילואים, קבעה כל מיני חוקים וכללים שקשורים למשכי שירות כאלה, בעיקר של מיעוט משרת

אלעזר שטרן:  והתחושה שלנו, שהמציאות הזאת מאז שנקבעו אותם חוקים עומדת פעם ראשונה למבחן אחר וכנראה שהחוקים והכללים שנקבעו, לא בטוח – אני אומר את זה באנדרסטייטמנט – שהם מתאימים למציאות הזאת שמילואימניקים מוקפצים מהבתים שלהם, מהמשפחות שלהם, מהעסקים שלהם, לא לשבוע, לא לשבועיים, כנראה גם לא לחודש ולא לחודשיים

אלעזר שטרן:      אני אומר את הדברים האלה, יש על פניו מילואימניקים, לצורך העניין של התגמול, מסוגים שונים

אלעזר שטרן:  ישנם שנקטפו לזה מתוך שירות המדינה, ישנם שנקטפו לזה מתוך עבודה בחברות פרטיות וישנם שנקטפו לזה מתוך עבודה בעסקים הפרטיים שלהם, אני לא בטוח שהיחס הוא אותו דבר

אלעזר שטרן:  אני כבר אומר מראש, יש דיונים שמתנהלים בוועדות נוספות כאן, זה בעיקר קשור לבעלי עסקים, כשכמובן חלק גדול מהמילואימניקים שלנו נופלים לתוך אותם עסקים קטנים ועסקים גדולים

אלעזר שטרן:      מה שננסה לבחון כאן ולפעול זה באמת לראות שהמענה שהמדינה נותנת, מעמידה לרשות משרתי המילואים, הוא מענה שעונה על הצורה הזאת של הגיוס כמו שתיארתי

אלעזר שטרן:  חשיבות המילואימניקים, אני חושב שמיותר לדבר עליה, אנחנו פוגשים אותם כל יום בשטחי הכינוס כבר בתוך הלחימה ממש, וכמובן לצערנו הרב גם ברשימות הנופלים

אלעזר שטרן:      לכן, אני חושב שחובה עלינו לא רק להיות להם לפה אלא כמובן לראות שבאמת הדברים שאנחנו מעמידים להם, הם הולמים את מה שהמדינה חייבת להם, צריך להגיד את זה ככה, מה שאנחנו כאזרחים, כחברי כנסת, חייבים, המינימום שאנחנו יכולים לעשות

אלעזר שטרן:       אני מציע שאנחנו נפתח

אלעזר שטרן:  רלי, בבקשה

אראל מרגלית: סוגיית תגמול המילואים היא חשובה, היא הכרחית, באמת יש פה אירוע שהוא בסדר גודל שונה לחלוטין – תכף אבישג תראה את זה – אנחנו גייסנו פה משהו שהוא חסר תקדים ביחס אני חושב לכל ההיסטוריה של צה"ל, אולי מלחמת יום כיפור היא הדומה, ולצד נכונות יוצאת דופן של הצבא ושל עולם המילואים באמת להתייצב, יש פה קשיים רבים שצריך לתת להם מענה ואנחנו עושים אני חושב פעולות משמעותיות מאוד בצבא אל מול כמובן משרדי הממשלה

אראל מרגלית:  בואו נציג את זה, אבישג תציג את ההיבטים השונים גם של מה שהיה טרם וגם מה שקורה עכשיו, באיזושהי השוואה, ונפתח את זה לדיון

אלעזר שטרן: אבישג, כיוון שהדיון שלנו מוגבל בזמן, מה שאני מציע, שתוך כדי שאת מציגה מה אתם עושים היום, תגעי בנקודות שאת חושבת שצריך לזרוק אותן אחרי כן לשולחן לדיון

אלעזר שטרן:  בבקשה

סא"ל אבישג סבג: שלום לכולם

סא"ל אבישג סבג:  אבישג, ראש ענף מילואים של צה"ל באכ"א

סא"ל אבישג סבג:  קודם כול, אני אגיד שמבחינת גיוס המילואים אנחנו באמת רואים פה רוח מאוד מאוד איתנה, היקף חיילי מילואים גבוה ביותר באז מלחמת יום כיפור

סא"ל אבישג סבג:  אם ניקח את היקף המשרתים בתוך הצבא עכשיו בלחימה, 58% זה מילואים, 10% זה קבע, ו-32% חובה, זה מהסך הכול הכללי

סא"ל אבישג סבג:       גיוס המילואים הוא גיוס רחב היקף, התייצבות מיידית, בעיקר בלי לשאול שאלות, פשוט מגיעים ועושים את המוטל עליהם ומעבר

סא"ל אבישג סבג:  יש לנו מעל 50,000 מתנדבים שמאז המלחמה הצטרפו אלינו, מעל מאה אחוז התייצבות

סא"ל אבישג סבג:       צריך להגיד שגם המחויבות המלאה וגם הלגיטימציה – גם של המדינה, גם של הצבא – בכל הסיפור הזה של המילואים והעורף החזק שכרגע מחזיק מעמד, הוא משהו שאנחנו מבינים שהוא לאט לאט מאתגר אותם יותר ויש קשיים שאנחנו תכף נדבר עליהם

אלעזר שטרן: אם אפשר לסכם מה שאמרת, ואנחנו לא מדברים פה במספרים, למעלה מ-50% אנשי מילואים היום פעילים בצבא

סא"ל אבישג סבג: כן

שרון ניר: בחוד?      

אלעזר שטרן: בכל המקומות

סא"ל אבישג סבג: כל הצבא הוא חוד אחד גדול עכשיו לטובת הלחימה, אבל מבחינת לוחמים, זה מתחלק פחות או יותר באחוזים

שרון ניר: 58%?         

סא"ל אבישג סבג: פחות, חצי חצי

אראל מרגלית: יש משהו מאוד מטעה

אראל מרגלית:  כשמדברים על יחידה סדירה, היום יחידה סדירה מורכבת מנתח מאוד מאוד משמעותי של חיילי מילואים, השלמות מילואים, תגבורי מילואים וכיוצא בזה, זאת אומרת איך נראית יחידה בשגרה ואיך היא נראית בחירום, היא נראית אחרת לגמרי, ולכן גם כשמדברים על יחידות סדירות שלצורך העניין בקצה, הן עם נתח גדול מאוד של מילואים

אלעזר שטרן: אנחנו יכולים לראות אפילו הבוקר הזה

אראל מרגלית: כמות הנפגעים

אלעזר שטרן: לא רק כמות הנפגעים

אלעזר שטרן:  כמות הנפגעים של אנשי מילואים בתוך יחידות סדירות

אלעזר שטרן:  אתה רואה את השמות כשדובר צה"ל מפרסם

סא"ל אבישג סבג: אני אגיד בראשית הדברים שחוק המילואים שקיים היום, הגדרנו אותו שכל המנגנונים שלו בשגרה הם יותר מתאימים לתעסוקה מבצעית, לביטחון שגרה, קצת ללחימה, אבל לא בהיקפים כאלה ולא בצורה כזאת משמעותית, ואנחנו מבינים שלאורך ההתקדמות של הלחימה והשנה שתבוא עלינו ב-24' שתהיה עמוסה לא פחות, אנחנו צריכים להתארגן מחדש גם כצה"ל ואני חושבת כמדיניות אחרת גם לאומית בדברים האלה

סא"ל אבישג סבג:  זה ככה בראשית הדברים

אלעזר שטרן: סליחה, אבישג, אפרופו ההערה הזאת שלך

אלעזר שטרן:  את אומרת, ימים שיבואו ובהמשך

אלעזר שטרן:  אנחנו בתוך הימים האלה

סא"ל אבישג סבג: נכון

אלעזר שטרן: ולכן השאלה שלי מה ניתן או מה אתם התחלתם לעשות עכשיו

סא"ל אבישג סבג: אני עכשיו אפרוט

סא"ל אבישג סבג:  אנחנו מסתכלים על זה, עכשיו אנחנו במלחמה ואנחנו צופים פני עתיד גם לתקופה של תעסוקות מבצעיות יותר מוגברות

סא"ל אבישג סבג:  היינו שם כבר במקומות האלה ואנחנו מסתכלים קודם כול על המלחמה

סא"ל אבישג סבג:      בתוך המלחמה, קודם כול יש את הרכיבים שהם רכיבי שגרה שקיימים למשרת המילואים, שזה שכר ביטוח לאומי שלו, שבדרך כלל הוא מקבל אותו בסיום השירות

סא"ל אבישג סבג:  בלחימה, מה שעשינו, וידאנו שהשכר הזה נכנס לא בסיום השירות אלא מדי חודש, בדומה לאנשי קבע, שהוא לא צריך לחכות לסיום השירות ול-3010, הוא מקבל את זה בדחיפה

סא"ל אבישג סבג:       הסיפור של כל עולמות המענקים, אנחנו עכשיו מתעסקים בהקדמת המענקים של חודש מאי

סא"ל אבישג סבג:  יש מענקים שאיש מילואים בדרך כלל היה מקבל בחודש מאי, בחודש ההוקרה למערך המילואים

סא"ל אבישג סבג:  מה שאנחנו עכשיו עושים זה פועלים קודם כול בגלל שכולם כבר הגיעו לזכאות, במקום לחכות לחודש מאי, שאיש המילואים יקבל אותם ברגע שהוא זכאי להם וזה בינואר-פברואר הקרובים, אנחנו מתעסקים בזה

סא"ל אבישג סבג:       יש כאן את כל הדברים שקרו בחרבות הברזל, ואני אסביר

סא"ל אבישג סבג:  קודם כול, נתנו מענק 1,100 שקלים  הוצאות אישיות למשרת מילואים

סא"ל אבישג סבג:  המענק הזה ניתן למי שעשה שמונה ימים ומעלה של שירות מילואים, מתוך הבנה שהוא היה צריך להתארגן מהר, להגיע מהר, רכש משהו בדרך והיה צריך איזשהו מענה מיידי; מענק משפחה, גם ניתן בחודש הראשון

אלעזר שטרן: אבישג, ה-1,100

סא"ל אבישג סבג: ה-1,100 ניתן לכל מי שהוא משרת מילואים בחרבות הברזל וביצע שמונה ימים

סא"ל אבישג סבג:  ביום השמיני גזרנו דוח, כל מי שביצע שמונה ימים, וזה ממשיך להיות שוטף

סא"ל אבישג סבג:  כל מי שיצבור שמונה ימים, גם אם הוא מתגייס אחר כך, הוא יקבל את ה-1,100 שקלים, אבל זה מענק חד-פעמי

סא"ל אבישג סבג:       המענק הנוסף שנתנו זה מענק של 2,000 שקלים למשפחה, כמובן שהכול היה פה בשיתופי פעולה בין משרדי ממשלה

סא"ל אבישג סבג:  זה מענק למשפחה למי שהילד טרם מלאו לו 14 וללא תלות בכמות הילדים, זאת אומרת נתנו מענק חד-פעמי רוחבי לכל משרתי המילואים על סך 2,000 שקלים

אלעזר שטרן: בתנאי שיש להם ילד מתחת לגיל 14

סא"ל אבישג סבג: כן

אלעזר שטרן: אחד

סא"ל אבישג סבג: כן, לפחות אחד

סא"ל אבישג סבג:  זה המענק השני שניתן

סא"ל אבישג סבג:  סך הכול, משפחה עם ילדים קיבלה 3,100 אם צוברים את שני המענקים יחד

סא"ל אבישג סבג:       העלינו את התגמול המזערי –אתם מכירים את זה –  מ-215 שקלים ליום, זה משהו שהמון זמן התעסקנו איתו גם בשגרה, מתוך הבנה שבסוף יש לנו המון המון משרתי מילואים שהם צעירים, יש לנו אלפי סטודנטים, אנשים שעובדים עבודה שעתית, עבודות מזדמנות ומועסקים בתגמול מזערי, ולכן עסקנו בהעלאת התגמול מ-215 שקלים ליום ל-300 שקלים ליום

סא"ל אבישג סבג:  משמעות בקצה, שמשרת מילואים מקבל 9,000 שקלים ברוטו לשירות מילואים של חודש, זה ללא כל שאר המענקים, זה שכר הבסיס למי שאמרתי, זכאי לתגמול המזערי

עידו בן יצחק: רק לחדד

עידו בן יצחק:  זה לא מענק אקסטרה

עידו בן יצחק:  יש את התגמול שמקבלים כחליף לשכר, והתגמול המזערי הוא המינימום

סא"ל אבישג סבג: כן

סא"ל אבישג סבג:  זה במקום משכורת מהמעסיק שלו

סא"ל אבישג סבג:  לדוגמה, מישהו שהרוויח 6,000 שקלים מהמעסיק – 6,000 זה נראה לי פחות או יותר המינימום, עליו העלינו את העלייה הזאת

סא"ל אבישג סבג:  זה נתן מענה לשכבה של הלוחמים, הצעירים

סא"ל אבישג סבג:  צריך להגיד גם, עיכבנו שחרורים להמון משרתים סדירים שהפכו ישר להיות מילואים, כל מחזור נובמבר שהיה צריך להשתחרר, הוא נשאר איתנו ולכן מאוד מאוד היה לנו חשוב שגם השכר שלו, שהוא היה צריך להרוויח מינימום, יעלה ולתת לו מענה ועטיפה מלאה

אלעזר שטרן: אני מבין שעל הסכום הזה יורדים 25% מס

סא"ל אבישג סבג: לא

סא"ל אבישג סבג:  על החלק הראשון, על המדרגה הראשונה אין לך מיסוי כי זו מדרגת המינימום, רק על העלייה יש לך ירידה

סא"ל אבישג סבג:  זה יוצא בערך 8,600 או 8,700 שקלים

אלעזר שטרן: הבנתי

אלעזר שטרן:  זה על המדרגה העליונה

סא"ל אבישג סבג: כן, על המדרגה השנייה

אלעזר שטרן: על השולי

סא"ל אבישג סבג: כן

עידו בן יצחק: התגמולים האלה זה חליף שכר

עידו בן יצחק:  המס שיורד הוא מס שיורד על השכר

עידו בן יצחק:  מה שיורד 25% זה על התגמול הנוסף, שזה מה שאמור להתחלק רק בדצמבר

סא"ל אבישג סבג: קודם כול, אמורים לקבל את זה במאי ואנחנו רוצים להקדים את זה לכיוון פברואר, ושם גם יש איזושהי ספיגה שצה"ל עושה בנושא

אלעזר שטרן: מה שאני הבנתי, שמה שהקדמתם ממאי זה את ה-1,100

אלעזר שטרן:  2,000 זה חדש, נכון?     

סא"ל אבישג סבג: 1,100 ו-2,000 זה חדש לחרבות הברזל, לא היה מענק כזה

סא"ל אבישג סבג:  זה מענק שניתן פעם ראשונה, גם לא היה דומה לזה במלחמות אחרות

אלעזר שטרן: זה לא קשור למאי

סא"ל אבישג סבג: לא קשור למאי

סא"ל אבישג סבג:  מאי זה עתידי, זה עוד לא אושר סופית

סא"ל אבישג סבג:  מה שאנחנו הולכים לעשות זה לקחת את כל המענקים שהיו במאי ולבקש להקדים אותם לפברואר

אלעזר שטרן: מה זה קשור ל-300 שקלים מאי?     

סא"ל אבישג סבג: זה לא קשור ל-300 שקלים, זה בדיוק מה שניסיתי להגיד

סא"ל אבישג סבג:  ה-300 שקלים קשור לחליף שכר שבן אדם מקבל

אלעזר שטרן: מאה אחוז

אלעזר שטרן:  כך אני הבנתי, לכן לא הבנתי את מאי עכשיו

עידו בן יצחק: שאלת על ה-25% מס

עידו בן יצחק:  ה-25% מס לא קשור לסיפור של התגמול המזערי

עידו בן יצחק:  התגמול המזערי, המס שניתן עליו הוא מה שניתן כמו לגבי שכר

עידו בן יצחק:  ה-25% הוא רלוונטי לתגמול שיוקדם ממאי לפברואר

אלעזר שטרן: שעוד לא הגענו אליו

אראל מרגלית: בסוף זה על פי חוקי מדינת ישראל במיסוי

סא"ל אבישג סבג: חד-משמעית, זה על פי החוקים

סא"ל אבישג סבג:  דיברתי על הסיפור של התגמול המזערי שנגע באוכלוסיות רבות, בעיקר בצעירות או במי שלא מועסק

סא"ל אבישג סבג:       יש קרן לסיוע ופיצוי

סא"ל אבישג סבג:  צריך להגיד שזאת פעם ראשונה שהקרן הזאת נפתחה תוך כדי לחימה, בכל המלחמות זו הייתה קרן שנפתחה בסיום המלחמה, אותה קרן בשלב אוחר, ופה אנחנו הבנו שבגלל האורך והעוצמה של המלחמה, איפה שזה פגש את האנשים, צריך לעשות קרן שהיא תהיה בסיוע תוך כדי לחימה, נפתחה ב-15 בנובמבר

סא"ל אבישג סבג:  הקרן הזאת נותנת מענה במספר רחב ובהיקף גדול של פרמטרים בצורה מאוד מאוד פשוטה וקלה

סא"ל אבישג סבג:  אני אסביר גם על התהליך וגם מה מקבלים שם

סא"ל אבישג סבג:      היום, בשביל לקבל מענה מהקרן מה שצריך לעשות – בני המשפחה, בת הזוג או בן הזוג של משרת המילואים או משרת המילואים – צריך להיכנס בלינק שנשלח לכולם לטלפון, עם התקנון עצמו, להיכנס ולהגיש את הבקשה

סא"ל אבישג סבג:  הגשת הבקשה זה משהו ממש פשוט, נגיש, אתה רושם את הפרטים האישיים שלך שם, מגיש במלל את הבקשה ומצרף את המסמכים הנדרשים

סא"ל אבישג סבג:  ניסינו כמה שפחות להעמיס כדי שיהיה יותר קל

סא"ל אבישג סבג:  איפה יש קצת יותר עומס בלהביא מסמכים? במקומות שאתה צריך לקבל מענה לשכר שירד או שנפגעת אז ביקשנו פה איזשהו פרמטר של הוכחה

סא"ל אבישג סבג:  פתחנו מוקד עם 40 מוקדניות לטובת הקרן, בפיקוד תא"ל שהוא בעצם מפקד על המשל"ט שם, נותן מענה

אלעזר שטרן: מי זה התת אלוף?     

סא"ל אבישג סבג: צחי חפץ, פורש צה"ל

נועם דן: איך מגיעים לקרן הזאת? מה כותבים בגוגל כדי להגיע לקרן?     

סא"ל אבישג סבג: את נכנסת לאתר המילואים, לפרמטרים האישיים, יש מקום שנקרא קרן הסיוע

נועם דן: כי הקרן סיוע הזאת ממש ממש נחוצה לי כרגע, אני ממש זקוקה לסיוע

נועם דן:  קוראים לי נועה דן, ואני לא חשובה בפני עצמי

נועם דן:  אני זקוקה לקרן סיוע תוך כדי לחימה, אני זקוקה למה שאתם עושים פה, אבל לקרובים שלי אין שום לינק, אין דרך להיכנס לשום אתר, הם לא יכולים להגיש שום בקשה, אז בני המשפחות כמו שאת אמרת, אני באה בשבילם

נועם דן:       אני באה כי אני צריכה את עזרתכם

נועם דן:  59 ימים אל תוך האסון שלנו, ואין לי קרן סיוע

נועם דן:  האמת שאני יושבת פה ונפעמת מההוקרה למילואים ומהמענקים, וככה כשחבר הכנסת שטרן אמר, זאת המדרגה העליונה, אנחנו מדברים על השולי, ואמרתי: וואו, מה שולי? מה מרכזי? ואז ככה דיברת על הקרן הזאת שנפתחה תוך כדי לחימה ב-15 בנובמבר

נועם דן:  כמה זמן זה אל תוך התהום שאליה אני נפלתי, 15 בנובמבר? הספירה שלי הפסיקה

נועם דן:  אני מתעוררת בבוקר, אני פותחת Y-net רק כדי להיזכר שהיום זה היום ה-59

נועם דן:  וואו

נועם דן:       אתמול האשימו את משפחות החטופות והחטופים שצריך לסתום לנו את הפה, שאנחנו פוגעים במורל, שאנחנו מחלישים

נועם דן:  איך יכול להיות שאני מחלישה מישהו? פולארד אמר את זה

נועם דן:  ועד היום אני חושבת שאנחנו צריכים והייתי מצילה אותו כבר היום שוב מהמקום שבו הוא נמצא

נועם דן:       אנחנו לא הגיבנת שמפריעה לאומה הזאת

נועם דן:  אנחנו האומה הזאת

נועם דן:  גם הגברים, הלא מתוקים, הלא מעוררי חמלה, הלא חמודים, הם לא הפרעה

נועם דן:  אנחנו לא הפרעה

נועם דן:  זה גם לא משפחות החטופים

נועם דן:  אני לא משפחות החטופים, אני עם ישראל

נועם דן:  אני קצינת מילואים, אני קצינת חי"ר במילואים, אני אשת חינוך, אני מתעסקת כל חיי ביהדות חילונית, אני מנסה לתרום בכל דרך

נועם דן:  אני לא הפרעה לאומה, אני צריכה את הקרן סיוע הזאת, לא רק מחברי כנסת, אני צריכה שלא תשתקו כשמכפישים אותנו וכשאומרים לנו: הפרעתם, הוצאנו 113, הצלנו חיים בשבילכם

נועם דן:  136 אנשים תקועים שם בגללי, בגלל שאני הפקרתי אותם, אני לא הייתי מספיק מוכנה ב-7 באוקטובר

נועם דן:       איך יכול להיות שעל זה שאני אשמה במשהו אנחנו שותקים פה? איך יכול להיות שמדברים על מילואים? מי ייצא למילואים הבאים אם לא נחזיר את האנשים האלה? מי יהיו האנשים על קו הגבול שלנו אם לא נחזיר את האנשים האלה? מדובר בשרידי קהילות, מדובר בשרידי משפחות, אודים מוצלים מאש

נועם דן:  עלינו

נועם דן:  אנחנו מדינה ריבונית

נועם דן:  להחזיר את החטופים זה לא איזה תחביב ולא יכול להיות שהממשלה שלי משנה את היעדים ואת סדרי העדיפויות

נועם דן:  מי יישאר בקבע את כל הזמן הזה? מי ידבר על מענקים, עם 25% או בלי 25%? מי יוציא אותם מה

נועם דן:  – איך קראתם לזה? תגמול מזערי

אלעזר שטרן: נועם, תודה

נועם דן: לא

נועם דן:  לא תודה

אלעזר שטרן: אל תגידי לי לא תודה

אלעזר שטרן:  א', אני מאוד מבין אותך

אלעזר שטרן:  אני מאוד מזדהה עם הכאב הזה

אלעזר שטרן:  אני חושב שצריך, המדינה – במקום אחר, אולי גם פה אבל לא בדיון שנעשה על אנשי המילואים – לדון גם בתגמולים כמו שהמדינה יודעת להתעסק, אם ידעה להתעסק, יודעת להתעסק, גם עם חיילים שנמצאים - - -     

נועם דן: אז בואו נדבר על חיילים אחרים

נועם דן:  בואו נדבר על חיילים קטנים ממש

אלעזר שטרן: סליחה, נועם

אלעזר שטרן:  נועם

נועם דן: לא

נועם דן:  עופרי ביבס תדבר עכשיו

אלעזר שטרן: הרי את לא רוצה לפגוע בה

נועם דן: אני לא רוצה לפגוע באף אחד

נועם דן:  אני רוצה רק להציל

אלעזר שטרן: בבקשה

אלעזר שטרן:  סליחה, אני מבקש שתזכרו דבר אחד

אלעזר שטרן:  אני נותן לכן, אני מבין את הכאב

אלעזר שטרן:  אני יכול להגיד שאני מבין, אולי אני לא מבין עד כמה הכאב הוא כאב

אלעזר שטרן:  אני אומר רק דבר אחד

אלעזר שטרן:  זה חשוב לנו לשמוע מה שאתן אומרות

אלעזר שטרן:       יחד עם זאת, אני רוצה שתדעו שאנחנו גם צריכים לדאוג לאנשי המילואים, שגם להם זה אכפת

אלעזר שטרן:  אני מבין שזה אותו דבר, אבל גם כאן כל מי שבא לדבר לא מדבר זמן בלתי מוגבל, ולכן אמרתי, אני אתן לך לדבר, רק אני מבקש שתדעו שלדיון הזה יש חיילים שהם משרתים

נועם דן: להם אין זמן בלתי מוגבל גם

נועם דן:  הם נמצאים כבר יותר מדי זמן בלתי מוגבל שם, וזה עליך גם

עופרי ביבס: אין לי ספק שלחיילים שכרגע נלחמים ולאנשי המילואים שכרגע רחוקים מהנשים שלהם ומהילדים שלהם מגיע הכול

אלעזר שטרן: סליחה

אלעזר שטרן:  תציגי את עצמך, לפרוטוקול

עופרי ביבס: אני עופרי ביבס, אני אחות של ירדן ואני דודה של כפיר ואריאל, ושירי ביבס היא גיסתי

עופרי ביבס:  אין לי ספק שלחיילים ולמשרתי המילואים כרגע מגיע הכול מהכול, כל דבר, הם עושים עכשיו עבודת קודש, אבל ב-7 באוקטובר הם לא היו שם, וב-7 באוקטובר המשפחות שלנו הופקרו והם שם כבר חודשיים, ואני לא יודעת מה עלה בגורלם

עופרי ביבס:  אני רק יודעת מה חמאס אמר, אני עדיין לא יודעת מה עלה בגורלם

עופרי ביבס:      אני לא מחפשת פה אמפתיה או חיבוק או חום כי שני הילדים האלה זה הדבר הכי חמוד בעולם, זה לא מה שאני מחפשת

עופרי ביבס:  אני רוצה שהם לא יירדו מסדר-היום, אני רוצה שהם יהיו בעדיפות עליונה, אני רוצה שכל ישיבה וכל ועדה וכל מליאה של הכנסת תתחיל בלדבר על איך מחזירים אותם הביתה עכשיו

עופרי ביבס:       אח שלי – אני לא יודעת מי ראה את הסרטון שלו ומי לא ראה את הסרטון שלו – אבל הסרטון הזה זה כמו חבל תלייה על הצוואר שלו, וכל דקה שהוא נשאר שם זה מתהדק עוד ועוד

עופרי ביבס:  הוא לא ישרוד את זה

עופרי ביבס:  אם הוא לא ייצא עכשיו הוא לא ישרוד את זה

עופרי ביבס:  הוא מבחינתו, אשתו והילדים וכל המשפחה שלו מתה, הוא לא יודע מה קורה באמת, הוא לא יודע אם זה נכון או לא נכון, מבחינתו זה האמת

עופרי ביבס:       יש לו חבל תלייה מול הצוואר

עופרי ביבס:  הילדים האלה בני עשרה חודשים וארבע, אין להם זמן

עופרי ביבס:  אין להם זמן

נועם דן: 11 חודשים

עופרי ביבס: כבר 11 חודשים תיכף

עופרי ביבס:  מה אנחנו מחכים, שהוא יחגוג שם שנה? אין להם זמן

עופרי ביבס:  הממשלה הזאת צריכה להתחיל וליזום פעולות, להתחיל ולעשות דברים כדי להוציא אותם, לא לחכות שחמאס יציע עסקה ולא לחכות שקטר יציעו משא ומתן

עופרי ביבס:  זה התפקיד שלכם לבוא ולהגיד: זה הדבר הראשון, זה עדיפות עליונה

עופרי ביבס:      אנחנו עם שמקדש חיים, שום דבר לא חשוב יותר מזה כרגע

עופרי ביבס:  עם כל הכבוד לחיילי המילואים, והם אלה שבסוף יביאו אותם ואני יודעת את זה ומגיע להם הכול, ולמשפחות שלהם, אבל אין דבר יותר חשוב מלהחזיר אותם

עופרי ביבס:       אריאל וכפיר שם כבר חודשיים, ילדים קטנים

עופרי ביבס:  כולם יצאו, כל הילדים יצאו חוץ מהם, למה הם עוד שם? למה מחכים? למה מחכים? שמה? שזה יהיה נכון? שימשיכו למות שם? למה מחכים?      

נועם דן: ואתם יכולים להפעיל לחץ

נועם דן:  אתם יכולים

נועם דן:  אתה יכול, יש לך המון כוח, אתה איש עם המון כוח

נועם דן:  אני מתחננת שתשמיעו את הקול הזה, זה הקול של כולנו

נועם דן:  יש לכם המון כוח, גם לאנשים שיושבים פה מהצד השני

נועם דן:  יש לכם יכולת להשפיע

נועם דן:  עושים לנו דמוניזציה, משחירים אותנו כאילו אנחנו מפריעים למדינה

נועם דן:  אנחנו המדינה

אלעזר שטרן: נועם, שיהיה ברור דבר אחד בצורה שאינה משתמעת לשתי פנים

אלעזר שטרן:  אמרתי קודם, אנחנו לא יכולים להרגיש את מה שאתן מרגישות, אבל אנחנו בפירוש לא חושבים שאתם מפריעים למדינה, לא חושבים שמפריעים לנו, גם לא מפריעים לעשות את מה שאנחנו חושבים שצריך לעשות, אז אני לא יודע מי אמר לך את זה, אנחנו לא חושבים ככה

אלעזר שטרן:  בבקשה

נופר בוכשטב: אני נופר בוכשטב, אחות של יגב בוכשטב

נופר בוכשטב:  אני יושבת פה, מסתכלת, באמת דיון מאוד חשוב

אלעזר שטרן: מאיפה את בארץ?     

נופר בוכשטב: אני מקיבוץ נירים

נופר בוכשטב:  קיבוץ, באמת, רוב הזמן גן עדן, שני קילומטר מהגבול, קיבוץ מדהים, עד שהכול קרה, ואני באמת מסתכלת על כולכם – ודיון מאוד חשוב וכולם אומרים דברים חשובים – אבל מה שאני רואה עכשיו זה אנשים בחליפות

נופר בוכשטב:  אני רואה את החליפות שלכם והדבר היחידי שעולה לי בראש זה שאת אח שלי לקחו יחף מהבית שלו, עם פיג'מה, אותו ואת אשתו, והוא עכשיו יושב במנהרה מתחת לאדמה, אנחנו לא יודעים מה איתו, אנחנו לא יודעים אם קר לו, אנחנו לא יודעים איך הוא מתמודד, ואנחנו יושבים פה עם חליפות

נופר בוכשטב:       אני מסתכלת לראות למי יש דיסקית, מי נמצא איתנו, אני יכולה לספור פה בודדים

נופר בוכשטב:  ובאמת, הדבר האחרון שאני רוצה, שעופרי רוצה, שנועם, אנחנו לא רוצות לבוא לשבת פה בכנסת, זה לא מעניין אותנו

נופר בוכשטב:  אנחנו רוצות שתסתכלו לנו בעיניים, שתדעו שהאנשים שאנחנו אוהבים נמצאים עכשיו בעזה ואנחנו לא מרגישים שעושים כל מה שאפשר כדי לעזור להם

נופר בוכשטב:  אנחנו לא מרגישות ככה, אני לא מרגישה ככה, אני אדבר בשם עצמי

נופר בוכשטב:       וכרגע, אשתו של אחי חזרה, רימון חזרה, וכל מה שהיא אומרת, תעשו כל מה שאתם יכולים בשביל להחזיר את יגב, להחזיר את כולם

נופר בוכשטב:  אנשים שם סובלים, אנשים חוזרים עם סיפורי זוועות, ומה אנחנו עושים בשביל לעזור להם? באמת, אני מסתכלת, מה אנחנו עושים?      לכם יש השפעה, לכם יש כוח, תגידו לנו מה אתם עושים בשביל לעזור לנו להחזיר אותם הביתה

נופר בוכשטב:  אין לי הרבה מה להגיד, באמת, אני יושבת וכולי רועדת

נופר בוכשטב:  פשוט אני צריכה את אח שלי בבית, רימון צריכה את בעלה, עופרי צריכה את המשפחה שלה, אנחנו כבר 59 ימים לא עושים שום דבר חוץ מלספר את הסיפור שלהם

נופר בוכשטב:  אני בכלל ביולוגית

נופר בוכשטב:  לא נכנסתי למעבדה פעם אחת מאז שהכול התחיל

נופר בוכשטב:  באמת, זה לא חיים, אנחנו לא יכולים להמשיך ככה

אלעזר שטרן: תודה לכן

אלעזר שטרן:  דבריכן נפלו על אוזניים קשובות

רם בן ברק: אני לא חושב שאתן צריכות להתנצל על זה שאתן באות לכנסת ומשמיעות את הקול שלכן וגורמות לנו לשמוע את זה עוד ועוד ועוד

רם בן ברק:  אתן לא מכריחות אותנו, זו החובה שלכן וזו החובה שלנו גם להיות כאן ולהקשיב

רם בן ברק:      אני חושב, ומהיום הראשון גם אמרתי את זה, שצריך לעשות כל דבר ולשלם כל מחיר ולחשוב בצורה הכי יצירתית שיש בשביל להחזיר את מי שהופקרו ב-7 באוקטובר

רם בן ברק:  אתם נחטפתם מהמיטות שלכם, המדינה כאן פישלה בענק, הפקירה אתכם ואת היקירים שלכם ואנחנו צריכים להחזיר אותם הביתה

רם בן ברק:  זה התפקיד של המדינה, זה התפקיד של הצבא, זאת המשימה הראשונה במעלה של המלחמה הזאת

רם בן ברק:       מי שיוצא נגדכם הוא איש בזוי, הוא אדם בזוי, אין לו מקום בחברה הישראלית, זה שוליים של השוליים של החברה וצריך לגנות את זה בכל דרך אפשרית

רם בן ברק:       איך להביא אותם, זה כבר סיפור אחר – איך אם נעשה ככה נקבל תוצאה יותר טובה או אם נעשה אחרת – זה משהו שאפשר לדבר עליו ולחשוב ביחד, ואני בטוח, למרות שאני לא מחסידי הממשלה הזאת, ממש לא, אני בטוח שהם בעניין הזה עושים את השיקולים הנכונים, האם יותר לחץ אולי יביא תוצאה יותר טובה, האם נפסיק, האם נבוא עם הצעה מקדימה, אני בטוח שחושבים על הדברים האלה כי אני באמת חושב שזה אינטרס משותף של כולם

רם בן ברק:      אתם, אל תתביישו ואל תהססו להשמיע את הקול שלכם, וזה חשוב

רם בן ברק:  לי יש נכד, היה בן תשעה חודשים והיום הוא בן 11 חודשים, ואין פעם שאני מרים אותו על הידיים ואני לא חושב על כפיר שנמצא שם, ואני חושב שכמוני רבים רבים מאוד מאוד בעם הזה

רם בן ברק:      ולכן, אל תרגישו לא בנוח, תמשיכו בזה, וגם אם הדיון, הוא עוסק בדבר אחד ואנחנו מוצאים את עצמנו מדברים על דבר אחר, הוא לא פחות חשוב ואל תרגישו לא נוח בעניין הזה

רם בן ברק:  ואני מקווה, מאוד מאוד מקווה שנצליח גם במשימה הזאת

אלעזר שטרן: תודה

עופרי ביבס: תודה

עופרי ביבס:  ותמשיכו לחשוב עליהם, תמשיכו לדבר עליהם, תלכו איתם לכל מקום, עם התמונות שלהם, עם השמות שלהם, לא לשכוח אותם

עופרי ביבס:  תעלו את זה למעלה, חייב להיגמר הסיפור הזה, הם לא יכולים להישאר שם עוד יום אחד

עופרי ביבס:  תודה

אלעזר שטרן: את יודעת שגם כשאנחנו לא הולכים עם התמונות שלהם, התמונות שלהם אצלנו בראש

אלעזר שטרן:  תודה

אלעזר שטרן:  תודה לכן

אלעזר שטרן:  בבקשה

סא"ל אבישג סבג: קשה להמשיך, אבל אני אנסה

סא"ל אבישג סבג:       דיברנו על הקרן

סא"ל אבישג סבג:  אמרתי, הקרן היא בפיקודו של תא"ל, יש בקרן 40 מוקדניות, הקרן עובדת כל ימות השבוע, גם ביום שישי וגם במוצאי שבת, על מנת להגביר את המענה כמה שיותר למשרתי המילואים

סא"ל אבישג סבג:       הקרן עוסקת במספר דברים

סא"ל אבישג סבג:  אחד הדברים, משרת מילואים שמרכז חייו בחו"ל

סא"ל אבישג סבג:  יש לנו אנשים שהגיעו מחו"ל לארץ לבצע שירות מילואים, והקרן עוסקת בלפצות אותם – גם על השכר שלהם בחו"ל, גם על כל מה שהם צריכים בארץ כשהם הגיעו לכאן, גם על הטיסות וכו' – מתעסקת בכל עולמות ביטול חופשות וטיסות לכל מי שביטל את החופשה שלו בשביל להגיע לצו 8, או את החופשה או חופשה עתידית וכו', גם לבני המשפחה וגם למשרת עצמו, מתעסקת בכל עולמות הסטודנטים, שזה משהו שנמצא לפתחנו

סא"ל אבישג סבג:  אומנם שנת הלימודים נדחתה אבל אנחנו כבר רואים ומרגישים את הקושי שאנחנו עומדים בפניו לקראת פתיחת שנת הלימודים

שפרה שחר: אבל יש מכללות שכבר התחילו ואני חושבת שזה המקום לדבר על זה יותר מאוחר בדיון, ברשותך, היושב-ראש

שפרה שחר:  יש מכללות שמתעלמות מזה שיש מילואימניקים שכרגע נלחמים בעזה

אלעזר שטרן: כן, זה עלה פה בכמה דיונים

שפרה שחר: אבל זאת לא מציאות שאפשר להשלים איתה

אלעזר שטרן: אוקיי

אלעזר שטרן:  בבקשה

סא"ל אבישג סבג: היום אנחנו מקיימים כנס בראשות קמל"ר עם כל ראשי האוניברסיטאות, הזמנו גם את המכללות

סא"ל אבישג סבג:  אנחנו עושים כנס על מנת לעשות איזשהו מתווה בשיתוף פעולה איך מאפשרים למשרתים גם לשרת וגם להיות סטודנטים ולהשלים את כל מה שצריך

סא"ל אבישג סבג:       המטרה של הקרן היא גם לתת מענה כשיתחילו הלימודים לכל נושא שיעורי עזר, החזרים, תשלום על קורסים חוזרים במידת הצורך, ומעטפת שהסטודנט יידרש אליה

סא"ל אבישג סבג:       הקרן עוסקת גם בהוצאות אישיות חריגות, לצורך העניין מישהו שקנה אוהל וביקש החזר, אנחנו מתעסקים עם זה בקרן

רם בן ברק: יש לכם דיבור גם עם הבנקים?     

סא"ל אבישג סבג: זה גם משהו שעלה

סא"ל אבישג סבג:  קודם כול, יש בנקים שכן יצאו גם עם הלוואות מיוחדות וגם תנאים

סא"ל אבישג סבג:  אנחנו ניסינו להעביר את המסר והצורך

סא"ל אבישג סבג:  אחד הדברים שאנחנו עשינו זה בעיקר להעביר את החקיקה, לעגן את זה שהתגמולים של ביטוח לאומי לא יוכלו להיות מעוקלים, וגם כל מה שאנחנו נותנים מהקרן, אי אפשר יהיה לעקל אותו ולקחת אותו לבנק, הוא מוגן

סא"ל אבישג סבג:  אבל, יש עדיין קשיים כאלה ואחרים שגם אנחנו שמענו ממשרתי המילואים

רם בן ברק: אנחנו מקבלים פניות של אנשי מילואים שנמצאים עכשיו בלחימה ממש בעזה, שאומרים לנו שבגלל שהם לא נמצאים ולא יכולים לסדר את העניינים שלהם למול הבנק, הבנק יוצא מולם בפעולות של עיקול, של עצירה, של דברים מהסוג הזה

רם בן ברק:  לא יכול להיות

רם בן ברק:  יש כאן המפקח על הבנקים, יש כאן מצב חירום

אלעזר שטרן: רם, החבר'ה אומרים שלעניין הזה דווקא יש פתרון של דחיית תשלומים

סא"ל אבישג סבג: יש את חוק דחיית מועדים

שרון ניר: למה הם לא מכירים את זה?     

אלעזר שטרן: סליחה

אלעזר שטרן:  מי לא מכיר?      

שרון ניר: אני שואלת

אלעזר שטרן: רם אומר שהם לא מכירים

סא"ל אבישג סבג: הם מכירים, יצא אליהם ב-sms אישי שלי עם חתימה לפלאפון שלהם, עבר בכל הקבוצות האפשריות, ירד לסגלים למטה

רם בן ברק: מה הפתרון?      

אלעזר שטרן: דחייה

אל"מ אופיר כהן: צריך לדייק

אל"מ אופיר כהן:  חוק הארכת מועדים מתייחס למוסדות המדינה ולא לכל הגופים

אלעזר שטרן: אופיר, תציג את עצמך, לפרוטוקול

אל"מ אופיר כהן: אני אופיר כהן, יושב-ראש העמותה למען משרתי המילואים, אחרי כן אני אדבר בתור שלי כמובן על הכול, אבל בהתייחס לעניין הזה ספציפית, הוראת השעה שיצאה בהקשר להארכת המועדים מתייחסת בין אדם לבין המדינה, לבין המוסדות, ולא לגבי כל הגופים

עידו בן יצחק: לא רק

עידו בן יצחק:  גם למה שהוא לפי חוזה

אל"מ אופיר כהן: נכון

אל"מ אופיר כהן:  יש שם הרחבה לדברים מסוימים, אחד מהם זה העניין של החוזה, אבל זה לא לכל הנושאים

אל"מ אופיר כהן:  אם עכשיו מישהו צריך לשלם שכירות למישהו

עידו בן יצחק: שכירות זה לפי חוזה, זה חל על זה

סא"ל אבישג סבג: זה חל על שכירות

אל"מ אופיר כהן: זה חל על החוזה הקיים

אל"מ אופיר כהן:  אם עכשיו החוזה הסתיים, יש לו בעיה

אלעזר שטרן: אופיר, הבנו את העניין

אלעזר שטרן:  תרשום את הנקודות איפה זה לא חל וכשיגיע תורך נשמח לשמוע

אל"מ אופיר כהן: תודה

אלעזר שטרן: אבישג, רק דבר אחד

אלעזר שטרן:  מול המושג קרן

סא"ל אבישג סבג: יש תקציב

אלעזר שטרן: אני מבין שזה הרבה יותר מקרן

אלעזר שטרן:  קרן זה סכום של כסף שאתה שם לטובת משהו, פה יש גם דברים שהם לא כספיים בהכרח

אלעזר שטרן:  זאת שאלה ראשונה

אלעזר שטרן:  השאלה השנייה, האם לתגמולים, לקרן, יש מגבלה?      

סא"ל אבישג סבג: מה זה מגבלה, יש תקציב של 70 מיליון, זה גם פורסם

סא"ל אבישג סבג:  כרגע למול הניצולים, למול הגשת הבקשות, זה בסדר, זה מתכנס

סא"ל אבישג סבג:  כמובן שבמידה ונידרש אנחנו נעשה איזשהו תכנון מחדש ונבוא בבקשה להאריך

אלעזר שטרן: אוקיי

סא"ל אבישג סבג: אני בטוחה שלחיילי המילואים לא יחסר כסף בקרן במידה ונידרש כי הדברים פה הם מוצדקים וגם התחייבנו אליהם מול משרתי המילואים ומשפחותיהם

סא"ל אבישג סבג:       עוד משהו שחשוב לי להגיד זה כל הסיפור של אובדן הכנסה בן או בת זוג, זה משהו שעולה אלינו בצורה ממש מובהקת – נשים או גברים שנשארו בבית לתמוך את משרתי המילואים, גם בתקופה שלא היו גנים אבל גם בכלל, שעות נוספות שירדו, ירידה בהכנסה כעצמאים, אז אנחנו מטפלים בנזק כלכלי

סא"ל אבישג סבג:  הם מגישים את תלושי השכר שלהם 90 יום לפני מועד המילואים, מראים לנו את הירידה במילואים

סא"ל אבישג סבג:  יש לנו צוות שזה התפקיד שלו, עם רואה חשבון שמסתכל ונותן מענה לבני או בנות הזוג

סא"ל אבישג סבג:      חלק מאוד עיקרי בקרן אמור לתת מענה לכל נושא העצמאים, פה אנחנו מבינים שיש לנו אתגר מאוד משמעותי, גם כצה"ל, גם כי עצמאים זה לא איזשהו תקנון אחד שאפשר לתת, זה המון המון סוגים של עצמאים

סא"ל אבישג סבג:       מה שקורה, קודם כול, אנחנו מבקשים ממשרתי המילואים למצות את הזכויות שלהם מול המדינה, בקרן של המדינה, ורק לאחר מכן אנחנו נותנים את המענה כי אנחנו רוצים לראות מה ניתן להם, לראות את התמונה המלאה וגם להשתמש בדוח הפשוט שעשו שם בשביל לדעת איך לפצות

אלעזר שטרן: אבישג, סליחה

אלעזר שטרן:  חוץ מזה שאתם שמים את זה על משרת המילואים - - -     

סא"ל אבישג סבג: או בת הזוג יכולה להגיש בשמו

אלעזר שטרן: לראות מה המדינה מעמידה גם ככה בלי הקרן

אלעזר שטרן:  היום בבוקר דיברנו גם עם ועדת כספים על זה שצריך להיות איזשהו דיון משותף בין מה שנעשה בוועדת כספים, ועדת כלכלה, לא משנה, לתוך העניין בדיוק הזה, בעיקר של בעלי עסקים – מילואים כמובן אני מתכוון – לבין מה שאנחנו דנים כאן

אלעזר שטרן:       מה שאת אומרת לי עכשיו, שבאמת יש את התפר הזה, שקודם כול אתם אומרים לו, תמצה את המדינה, אבל אנחנו לא בטוחים שאיש מילואים, שלא משנה כרגע איפה הוא נמצא, הוא יודע ישר מה תפקיד הקרן ומה תפקיד הלא קרן בתוך זה

סא"ל אבישג סבג: קודם כול, איך שיצאנו עם זה למשרתים ולבני או בנות הזוג שלהם אמרנו שהקרן היא לא חליף למה שיש במדינה, היא תוספת למה שיש במדינה, היא חלק ממה שלדוגמה המדינה מפצה – ממה שקראתי, אני פחות מבינה בדוחות כלכליים, אבל קראתי שהפיצוי הוא רק 25%

אלעזר שטרן: אני אעצור אותך כאן

אלעזר שטרן:  אנחנו נעשה דיון משותף, לא משנה אם הוא יהיה פה או יהיה בוועדת הכספים, בדיוק על הסיפור הזה של אנשי מילואים מול מה שאתם נותנים, מול מה שהמדינה נותנת, אנחנו נדון בדברים האלה

אראל מרגלית: עם כל המורכבות, ויש הרבה מורכבות בעניין של אנשי מילואים שהם לא שכירים, שהם עצמאים, אבל זה סיסטם שקיים, זאת אומרת זה המשך של סיסטם קיים

אראל מרגלית:  פה יש  קרן שנותנת בעצם איזשהו גיבוי למצבים

אלעזר שטרן: דווקא בגלל זה אני אומר

אראל מרגלית: אנחנו בעד כמובן האינטגרציה הזאת אבל איש מילואים שהוא עצמאי, הוא יודע להתנהל באופן כללי, לא השתנה לו

סא"ל אבישג סבג: דרך אגב, העצמאים, זה לא שהם לא קיבלו שום דבר עד עכשיו, הם קיבלו את החלק היחסי לפי המקדמות שלהם מהביטוח הלאומי בדחיפה, בלי צורך בכלל בלהגיש תביעה

סא"ל אבישג סבג:  איפה שזה היה מורכב יותר אז הגישו תביעה

סא"ל אבישג סבג:       צריך להגיד גם שהקרן הזאת היא קרן ארוכת טווח, היא איתנו חצי שנה, שנה קדימה, אז גם מי שיסיים את החלק שלו בלחימה ויצא להתרעננות יוכל להמשיך להגיש

סא"ל אבישג סבג:  הקרן לא הולכת וזה לא לזמן קצר

סא"ל אבישג סבג:      עוד משהו ששמנו בקרן זה כל הסיפור שעלה לנו על נושא בעלי מקצוע, נשים של משרתי מילואים לדוגמה שהיה להן קושי בבית עם כל מיני דברים

סא"ל אבישג סבג:  מביאים לנו קבלה, הביאה איש מקצוע חליף לעזרה שהייתה ואנחנו נותנים לזה מענה

סא"ל אבישג סבג:      לקרן הזאת יש גם ועדת חריגים וגם ועדת ערעור

סא"ל אבישג סבג:  המטרה של ועדת החריגים זה בעצם מה שלא נכנס בתוך התקנון שהסברתי עליו אז יש ועדת חריגים בראשות קלמ"ר, אני נציגה בכירה בוועדה, אנחנו דנים, היא מתקיימת כל יום רביעי, אנחנו כבר אחרי ועדה שנייה, ובגדול, אני לא רואה מקרים שאנחנו לא נותנים להם איזשהו מענה וטיפול

סא"ל אבישג סבג:       על זה שמנו ועדת ערעור בראשות רח"ט תומכ"א, גם תא"ל, למי שלא מרוצה מהמענה שניתן לו, יש לו 21 יום לערער, לבקש, לשנות

סא"ל אבישג סבג:  כמובן, אני מזכירה שתמיד בני המשפחה יכולים לפנות במקומו ולא צריך את המשרת עצמו בשביל להגיש בקשה

סא"ל אבישג סבג:       עד היום בקרן 10,800 בקשות הוגשו מה-15 בנובמבר

סא"ל אבישג סבג:  מבחינת פילוח הפניות, סך הכול 1,842 כבר אושרו, 4,700 נבחנו, יש לנו עוד כמעט 5,000 בקשות שהן בתוך המסילה בבחינה ואנחנו בגדול נמצאים על 39% אישור למול הפניות שהוגשו ואנחנו מתקדמים

סא"ל אבישג סבג:  5 מיליון שקלים מהקרן כבר יצאו

אלעזר שטרן: מתוך 70

סא"ל אבישג סבג: מתוך 70, וצריך להגיד, מה-15 בנובמבר, זה מעט זמן

אלעזר שטרן: אני אשאל אותך על ה-15 בנובמבר שאלה אחרת

אלעזר שטרן:  מתוך 10,000 פניות טיפלתם עד עכשיו ב-4,000

אלעזר שטרן:  נכון? אלה בערך המספרים

סא"ל אבישג סבג: 4,700

שרון ניר: יש 300,000 בקצה

אלעזר שטרן: לא, במספרי פניות שכבר היו

אלעזר שטרן:  מה הקצב? הקרן עובדת חודש וחצי

סא"ל אבישג סבג: קודם כול, הקצב הוא טוב

סא"ל אבישג סבג:  יש 14 יום תשובה ומענה

סא"ל אבישג סבג:  אני אגיד שאחד הדברים שטיפה מאטים שם את הקצב – הקצב, דרך אגב, בעיניי הוא מתן שירות טוב, לא פחות מהקרן של המדינה ואפילו ברוב המקרים יש תשובות שניתנות באותו יום

סא"ל אבישג סבג:  לא משנה, מרגע שבן אדם מגיש בקשה הוא מקבל קודם כול sms וגם מייל, קיבלנו את הבקשה שלך, וברוב המקרים נציג גם יוצר איתו קשר

סא"ל אבישג סבג:      הסיפור פה הוא שיש הרבה דברים שהם חוסרים

סא"ל אבישג סבג:  רוב הפניות, יש אנשים שמגישים: קשה לי, תחזרו אליי

סא"ל אבישג סבג:  במקרים האלה אנחנו מבקשים ממנו, בוא תסביר

אלעזר שטרן: וזה נספר אצלך בתוך ה-10,000

סא"ל אבישג סבג: כן

סא"ל אבישג סבג:  כל פנייה אצלי נספרת

סא"ל אבישג סבג:  זה לא משנה אם יש לה טפסים או אין לה טפסים, מבחינתי מישהו הרים דגל שיש לו בעיה

אלעזר שטרן: שאלה אחרונה בעניין הזה

אלעזר שטרן:  יש לכם ועדת חריגים ויש ועדת ערעור, ויש את התקנות של הקרן

סא"ל אבישג סבג: נכון

אלעזר שטרן: כתוצאה מוועדת חריגים, הקרן גם מתעדכנת בתקנות של עצמה?     

סא"ל אבישג סבג: התקנון עצמו לא, אבל מתעדכנים

סא"ל אבישג סבג:  למשל, בוועדת החריגים האחרונה הבנו שיש המון חבר'ה צעירים ששמו את הכלב שלהם באומנה בטיפול, ואלה חבר'ה צעירים שהכלב הוא כל עולמם

סא"ל אבישג סבג:  הם לוחמים, ואז הבנו שיש לנו פה איזשהו עניין עם הלוחמים האלה הצעירים ונתנו מענה של 50% מהתשלום עד 100 שקלים ליום להחזקת בעלי חיים

אלעזר שטרן: אז כן הלכתם לתקנון

אלעזר שטרן:  לא צריך בעל כלב עכשיו לפנות עוד פעם לוועדת חריגים

סא"ל אבישג סבג: נכון

אלעזר שטרן: זה מה שאני רוצה לדעת

סא"ל אבישג סבג: לא

סא"ל אבישג סבג:  מקרים שהבנו שהם רוחביים, נתנו להם מענה

אלעזר שטרן: אז את כן מעדכנת

אלעזר שטרן:  אוקיי

סא"ל אבישג סבג: לדוגמה, מזונות של גרוש שמחויב בימים

סא"ל אבישג סבג:  יש כל מיני מקרים כאלה שעלו לנו תוך כדי ועדת חריגים, אז השלכתי אותם על הכלל

אלעזר שטרן: בדיוק

אלעזר שטרן:  זה מה שרציתי לדעת

אלעזר שטרן:  תודה

סא"ל אבישג סבג: אנחנו מבינים שיש מספר תחומים שאנחנו צריכים לחזק, אחד מהם זה הסיפור של הסנכרון בינינו לבין ביטוח לאומי, שעושים עבודה מצוינת ואנחנו מרגישים שהם חלק בלתי נפרד מצה"ל במשימה הזאת

סא"ל אבישג סבג:  הסיפור של הסנכרון ומערכות, כמות ענקית של משרתי מילואים, שהכול צריך לעבור דרך מערכות שהן לא בהכרח עובדות בשגרה, לפעמים זה מאט את הקצב בזמן העברת התשלומים

סא"ל אבישג סבג:  הסיפור במשפחה ובעורף, לפני חנוכה – קראנו לזה הפוגה למשפחה שנמצאת בתקופת לחימה – אנחנו נותנים להם מענה, אפשרות לסרטים לילדים, משהו ככה להפיג את הקושי

סא"ל אבישג סבג:  הסיפור של הסטודנטים שאמרתי, והסיפור של עצמאים, אני חושבת שאנחנו עושים הרבה מאמצים אבל נדרש פה עוד עיסוק מסיבי בנושא הזה

סא"ל אבישג סבג:       ביקשתם שאני גם אתייחס לנושא הנגשת המידע

סא"ל אבישג סבג:  אני רוצה להגיד שהבנו שמלבד המסרונים האישיים שמשרת המילואים מקבל ומלבד קבוצות הוואטסאפ שאני מנהלת עם כל נשות המג"דים והמ"פים, ומלבד הסיפור של הנגשת המידע דרך סגלי המשא"ן בשטח, אנחנו צריכים לעשות עוד מהלך, ועשינו שני מהלכים

סא"ל אבישג סבג:      קודם כול, עשינו חוליות שטח

סא"ל אבישג סבג:  אני חזרתי אתמול מצאלים, מלבנת רענון

סא"ל אבישג סבג:  מגיעים לשם עם צוות של ביטוח לאומי, צוות של קרן הסיוע, עם לפטופים, ומגישים את הבקשות בשטח למי שיוצא לרענון

סא"ל אבישג סבג:  נותנים להם גם תשובות מיידיות, מכניסים משכורות איפה שיש בעיה

סא"ל אבישג סבג:  אני חושבת שזה נותן בוסט טוב למשרתים

סא"ל אבישג סבג:       דבר שני, זומים פתוחים

סא"ל אבישג סבג:  יצרנו זומים פתוחים למי שרוצה לעלות, עם חדר פרטי

סא"ל אבישג סבג:  נציג ביטוח לאומי נכנס לשם, גם איש המילואים יכול להיכנס, סוגרים לו את הדברים

סא"ל אבישג סבג:  גם אנחנו עושים על זה פיקוח, יושבת לידי נופר שמנהלת את זה

סא"ל אבישג סבג:       לצד כל הדברים האלה אנחנו מבינים שכצה"ל וגם כמדינה יש לנו עוד הרבה מה לעשות

סא"ל אבישג סבג:  המלחמה היא ממושכת, יש לנו עוד דברים שאנחנו צריכים לחשוב עליהם בתוכניות להמשך, אבל זהו

סא"ל אבישג סבג:  ניתן לאופיר להגיב לי

אלעזר שטרן: רלי

אראל מרגלית: אני אסיים במה שאבישג אמרה

אראל מרגלית:  אחד, הסוגיה של המילואים

אראל מרגלית:  הפעלת המילואים בתצורה הנוכחית היא שונה באופן משמעותי ממה שהיה, בטח בעשורים האחרונים

אראל מרגלית:  אנחנו לא רק מסתכלים על מה שהיה אלא בעיקר על מה שיהיה

אראל מרגלית:  משך הלחימה ככל הנראה עוד יהיה ארוך וגם אחרי שנעבור את השלב הנוכחי, השלבים הבאים, הם יהיו שלבים שיהיו מעורבים בהם הרבה מאוד אנשי מילואים

אראל מרגלית:  מה שאבישג אמרה פה זה שההסתכלות שלנו כרגע היא על הפתרונות הבאים גם, לא רק על הפתרונות הנוכחיים

אראל מרגלית:  יש פה פתרונות נוכחיים, אני חושב שהם נותנים מענה לא רע למציאות הנוכחית וצריך כמובן להמשיך ולהסתכל קדימה

אראל מרגלית:       אני מזהה אתגרים לא פשוטים

אראל מרגלית:  ככל שהזמן יעבור, הקושי על עולמות המילואים יגדל – דרך אגב, גם מכיוון המעסיקים, אנחנו כבר רואים מורכבויות בעניין הזה – ואנחנו נצטרך לחשוב על פתרונות ייחודיים לעניין הזה

אראל מרגלית:  אני מרגיש את זה על עצמי שאני איש מילואים – חודשיים, אוקיי, אחלה

אראל מרגלית:  מה הלאה? זה קשה, זה מורכב, אז כמובן שכולנו רתומים אבל הקשיים הם לא מבוטלים

אראל מרגלית:       בסך הכול, אם אני מסתכל על מה שנעשה עד עכשיו אני חושב שנעשו פעולות מאוד מאוד מהירות, בשיתוף פעולה גם של הצבא, של כל משרדי הממשלה, ובסך הכול ניתן מענה מאוד מאוד מאוד מהיר לאקמול הראשוני

אלעזר שטרן: תודה

אלעזר שטרן:  אבישג, תחשבי כבר, אני אתן לך עוד פעם – א', זה באמת מרשים מה שהצגתם פה – איפה לדעתך אתם או אנחנו צריכים להשתפר או לעשות דברים אחרים

אלעזר שטרן:  תודה

אלעזר שטרן:  בבקשה

שרון ניר: אדוני, תודה רבה

שרון ניר:  אני אגיד קודם כול שהדיון הזה, ובכלל המלחמה שהתרגשה עלינו, מבהירה ביתר שאת שמה שאנחנו צריכים לעשות זה להבין את מקומו של חייל המילואים בחברה הישראלית, אני חושבת שצריך להסתכל על זה הרבה יותר גדול

שרון ניר:  אני חושבת שבסופו של יום צריך להבין שאם דיברנו בעבר על צבא מקצועי ורסוס צבא גדול וחזק, אנחנו מבינים היטב שאנחנו צריכים להיות במקום של צבא גדול וחזק שמבוסס רובו ככולו על כוח אדם, מילואים וסדיר וקבע, אבל שכוח אדם המילואים יש לו באמת טביעת רגל מרשימה בתוך זה, ובאמת אנחנו רואים שמה שקרה לנו ב-7 באוקטובר זה בסוף שהם התייצבו בדקת קריאה בחוד החנית

אלעזר שטרן: לפני הקריאה

שרון ניר: לפני הקריאה עוד, בדיוק כך, ועשו את מה שצריך לעשות

שרון ניר:  ואיך אמרת, לא במשמעויות של מאה אחוז אלא היבטי סד"כ של 120% ואפילו יותר במקומות מסוימים

שרון ניר:       ולכן, אני אומרת שלנו יש תפקיד אחד, להסתכל על זה ולהסתכל על זה בעיניים ביקורתיות, על עצמנו ועל מערך המילואים, כי אנחנו יודעים שהם באו לא בגלל הדיון הזה ולא בגלל שניתן להם תגמול ותגמול מיוחד ותגמול נוסף וכל התגמולים הרבים והטובים שצה"ל דיבר עליהם כאן

סא"ל אבישג סבג: וכל מה שניתן להם זה לא יספיק למה שהם עושים

שרון ניר: הם באו כי הם חלק מהחוסן של החברה הישראלית, הם חלק מהביטחון הלאומי של החברה הישראלית, הם באמת הראשונים להתייצב

שרון ניר:  ומהמקום הזה, שאנחנו מבינים שזו לא הסיבה, זה לא התגמולים, דווקא שם אנחנו צריכים לראות שהתנאים האלה זה המעט שאנחנו יכולים לתת להם כדי באמת לגרום לכך שיהיה פה אורך נשימה ואורך רוח

שרון ניר:      אנחנו עכשיו חודשיים, והתגמולים האלה מדברים בדרך כלל על חודשיים, 45 יום, 60 יום, זה פחות או יותר סדר גודל כשאנחנו מסתכלים על חייל מילואים בשנה

שרון ניר:  פה יש לנו משהו אחר

שרון ניר:  הולכת להיות לנו מערכה ארוכה, יצטרכו אותם יותר זמן

שרון ניר:  אנחנו מבינים שאנחנו בעתיד יכולים להצטרך אותם, הבנו שאנחנו צריכים להימצא בנקודת עבודה אחרת

שרון ניר:       ולכן אני חושבת שמה שחשוב בדיון הזה, אדוני, מעבר לעובדה שיש נושאים שיש באמת טיפול ראשוני וטוב, ולצערי אני לא אשמע את אופיר אבל אין לי ספק שהוא יעלה דברים שהם בדיוק בקורלציה למה שאני אומרת, אנחנו כבר צריכים לראות את הדבר הבא –  איזה חקיקה אנחנו כן מקדמים כדי באמת לתת לאנשי המילואים האלה את השקט ואת היכולת להמשיך להיות בחוד החנית ולהיות בחזית כשצריך אותם כי הם עושים את המשימה הקשה והחשובה ביותר שיש, עד כדי נכונות להקרבה עצמית

שרון ניר:  תודה

אראל מרגלית: אני רק אגיב על מה שאמרת כי 50,000 מתנדבים זה אירוע היסטרי, זה אירוע היסטרי בטח ביחס לכמויות

אראל מרגלית:  50,000 התווספו לרישומי המילואים של צה"ל, זה מדהים בעיניי

אראל מרגלית:  יש סרטון בכאן שראיתי, מהמם בעיניי, אחד המשפטים שנאמרו שם: אתה לא היחיד שמצטער שהיה לך פטור ממילואים, זאת אומרת על זה שאנשים ממש חוזרים לעולם, ואני חושב שהעולם של המילואים הולך להיות שונה לגמרי ביום שאחרי

אלעזר שטרן: נכון, אבל רלי, אנחנו צריכים להגיד ביושר שגם צה"ל באופן יזום שחרר חלק מאותם 50,000, זה לא שהם ביקשו להשתחרר ועכשיו מבקשים לחזור

אראל מרגלית: חד-משמעית

אראל מרגלית:  לגמרי

אלעזר שטרן: חלק גדול מהם, אנחנו שחררנו אותם מסיבות גיל או מסיבות של אי צורך, ועכשיו מסתבר שיש

אלעזר שטרן:  בסוף אתה כמובן צודק שנצטרך גם על הדברים האלה לעשות את החושבים שלנו

אלעזר שטרן:  נעבור לביטוח הלאומי

אלעזר שטרן:  בתוך זה, לצד המחמאות שקיבלתם כאן, אנחנו נשמח לשמוע גם מפי הגבורה

חנה דייאני: דייאני חנה, ממונה בכירה, אבל בכיף ובשליחות מהפנסיה החזירו אותי בחזרה לטפל בחיילי המילואים

אלעזר שטרן: יפה

חנה דייאני: ואני עושה את זה באהבה גדולה כי באמת אני חולשת על כל ההדרכה, על כל החוקים, על כל מה שצריך, ויש לי ממשק נהדר, נהדר, עם צה"ל, עם אבישג ועם נופר, וכל מקרי הקיצון – ויש מקרי קיצון – שנופלים בין הכיסאות, מקבלים מענה מהיום להיום, כולל תגמול בבנק

אלעזר שטרן: בגלל זה אמרתי, המחמאות שקיבלתם מאבישג בשם צה"ל

חנה דייאני: הזכרתם גם את העניין שמפקידים כסף לתגמולי מילואים, לחשבונות לא פעילים או חשבונות של מבוטח חייל מילואים שפשט את הרגל, וכו'

חנה דייאני:  הבנק משתף פעולה מאוד יפה

חנה דייאני:  אני מבקשת את ההחזר

חנה דייאני:  ההחזר חוזר, אני מפקידה לבנק דואר או לבנק פעיל אחר שהוא פותח, ואין אף חייל מילואים שלא מקבל מענה

חנה דייאני:  ממש, אנחנו מבינים שהכסף הזה, אי אפשר להגיד – המעון ממשיך, המשכנתה ממשיכה

חנה דייאני:      יותר מזה

חנה דייאני:  אנחנו בוחנים מיצוי זכויות, זה לא רק מינימום

חנה דייאני:  אני בודקת חצי שנה אחורה, ולא פעם מגיע להם תגמול הרבה הרבה יותר גבוה ממינימום

חנה דייאני:  השם שלנו כבר עבר בכל הפלוגות, כבר יש טלפון ישיר שהם מתקשרים אליי ולמשרד, לכולם באמת יש מענה ואנחנו נמשיך לעשות את זה וכולם ייענו בחיוב ויקבלו את מלוא התגמול שמגיע להם, לא רק מינימום

חנה דייאני:  ממש כך

אלעזר שטרן: חנה, תודה

אלעזר שטרן:  לתוך זה, באמת, גם ממה שאני פוגש מאנשי מילואים, אני מודע לעבודה ובטח הערכה, זאת אומרת את נופלת בחלקם של המילואימניקים שביקשו להתנדב

חנה דייאני: קיבלתי צו 8, ממש

אלעזר שטרן: ממש ככה

חנה דייאני: ובעלי שותף לזה גם כן

חנה דייאני:  הוא איש ביטחון לשעבר

אלעזר שטרן: אני רק רוצה לשאול אותך כיוון שאני מכיר את הנושא של מיצוי זכויות מעולמות אחרים, קרנות שהייתי שם

אלעזר שטרן:  האם גם כאן בלקחים – אני אשאל אותך מה ששאלתי קודם את אבישג אבל פה בהיבט של ההנגשה – האם יש דברים שאתם לומדים כתוצאה ממיצוי זכויות של אחרים ואתם יודעים להשליך אותם? הרי לא יפנו אליכם כולם, כל משרתי המילואים, גם לא כל אלה שבאמת אם היו עושים להם מיצוי זכויות, הם היו מקבלים יותר

אלעזר שטרן:  לכן השאלה שלי, האם גם בעניין הזה יש ריצ'ינג אאוט

חנה דייאני: למשל, היינו בתקופת הקורונה, ודמי אבטלה היו בחל"ת

חנה דייאני:  הפעלנו מהיום למחר טופס שנקרא טופס 100, זה און-ליין, אנחנו יודעים בדיוק את השכר, את הבסיס

חנה דייאני:  בהחלט

חנה דייאני:  גם מחלקת מילואים משתמשת במחלקות אחרות שהפיקו כל מיני תוכניות

אלעזר שטרן: אני אהיה יותר חד

אלעזר שטרן:  האם בלי טופס 100 או לא משנה איזה טופס, יש איזה מצב של לחיצה על כפתור בביטוח הלאומי שמקפיצה חיילי מילואים שלא מיצו את הזכויות שלהם?     

חנה דייאני: כן, בהחלט

חנה דייאני:  אנחנו מוציאים אחת לכמה זמן מסמכים ורואים את זה, ממש כך, ועושים את זה

אלעזר שטרן: אוקיי

חנה דייאני: בהחלט, אם זה שכירים, אם זה עצמאים

חנה דייאני:  למשל, עצמאי שפתח עסק, הוא רק פתח אותו ואנחנו יודעים שיש לו שכר

חנה דייאני:  הפעלנו עכשיו חוק שנקרא תקנה 6, זו תקנה שאומרת שאם באמת הוא משתכר אפילו אחרי המילואים את ההכנסה הגבוהה אנחנו מפעילים מייד השלמה והוא מקבל הפרש נכבד

אלעזר שטרן: בלי שהוא פונה או עם פנייה?      

חנה דייאני: בלי שהוא פונה

חנה דייאני:  ברור, היום אנחנו בעידן דיגיטלי

אלעזר שטרן: כן, זה מה שרציתי לדעת

אלעזר שטרן:  תודה

רם בן ברק: אני מנצל את ההזדמנות שיש כאן גם נציגים של הצבא וגם נציגים של הביטוח הלאומי ושואל שאלה שאולי היא לא קשורה בדיוק למשרתי המילואים

רם בן ברק:  כל תושבי העוטף, שדרות, נחשבים כנפגעי פעולות איבה באופן אוטומטי, ביניהם יש גם אנשי קבע

רם בן ברק:  אנשי הקבע לא מוכרים על ידי ביטוח לאומי כנפגעי פעולות איבה אבל הם גם לא מוכרים על ידי משרד הביטחון כנפגעי פעולות איבה כי אין במשרד הביטחון את הרובריקה הזאת

רם בן ברק:       יוצא מצב שאיש קבע שגר בשדרות או בקיבוץ כפר עזה, הוא בעצם לא רשום בשום מקום כנפגע פעולות איבה למרות שהוא נפגע בדיוק כמו אשתו, משפחתו או שכנו

חנה דייאני: אבל למה שזה לא יהיה? אני לא אחראית על זה

רם בן ברק: אני שואל, את מהביטוח הלאומי

רם בן ברק:  למה הביטוח הלאומי לא לוקח אותם?     

חנה דייאני: אבל לא בנושא פיגועי איבה

חנה דייאני:  לדעתי, כל אחד שמוכיח – זה לא משנה באיזה סטטוס

רם בן ברק: לא, זה באופן אוטומטי

רם בן ברק:  כל תושבי האזור שפונו, הם נחשבים כנפגעי פעולות איבה

רם בן ברק:  אין כאן ועדה שבוחנת, זה באופן אוטומטי

רם בן ברק:  אז למה, אני שואל אותך, רלי

אראל מרגלית: יש איזשהו פער שקיבלנו אותו, זה בטיפול, בבחינה – אני לא יודע להבטיח פה שזה אכן מה שיקרה – איך מנסים להשוות את התנאים, אבל בהחלט גילינו פער

אראל מרגלית:  למשל, חייל שהיה בנובה, יש פער בין התגמול שהוא מקבל מהמדינה לבין התגמול שהוא מקבל מהצבא, זה אירוע שהוא בבחינה, זה עלה מספר פעמים, אני מקווה שיהיו על זה תשובות מהירות

אלעזר שטרן: תודה

אלעזר שטרן:  אופיר, בבקשה

אל"מ אופיר כהן: תודה

אל"מ אופיר כהן:  בוקר טוב, אופיר, יושב-ראש העמותה למען משרתי המילואים, עמותה שפועלת כבר כמה עשורים בתחום הזה, והאמת היא שבמלחמה יש אפילו הזדמנויות בהיבט של איך אנחנו משפרים דברים לחיילי המילואים גם קדימה כדי שנתקן את העוולות שהיו בעבר

אל"מ אופיר כהן:       אני רוצה לשים כמה כותרות ואז לגעת בכמה המלצות או בכמה נקודות פרטניות שאני חושב שאפשר להתקדם איתן

אל"מ אופיר כהן:  בכותרות, אני חושב שיש פה אירוע גדול שבתוכו יש כמה אירועים כבדים מאוד, אחדים מהם נמצאים כרגע אבל עוד יהיו בהמשך, וכמה אירועים קטנים שבהם אפשר לטפל

אל"מ אופיר כהן:      מה זה האירועים הכבדים? אנחנו נמצאים אחרי חודשיים בלחימה, סדר גודל, ויש הרבה חיילי מילואים שנמצאים

אל"מ אופיר כהן:  כבר התחילו לשחרר יחידות ואנחנו במצב שכבר פחות חיילי מילואים נמצאים בשטח, אם כי עדיין הכמות היא אדירה, וכמובן הרבה מהם נמצאים בתוך עזה וכל המשמעויות לכך ברורות לנו

אל"מ אופיר כהן:       אבל, האתגר האמיתי שאני רואה אותו עם חיילי המילואים הולך להיות בשנה הבאה, כל גדודי המילואים יצטרכו לעשות תעסוקות מבצעיות כי גם אחרי או גם תוך כדי המלחמה, הגבולות שלנו עדיין לא שקטים, ובאירוע הזה יהיה לנו קשה מאוד להחזיר את חיילי המילואים – שיצאו ושוחררו, וזה בסדר שהם שוחררו כמובן, כדי שנוכל להחזיר אותם מתישהו – אבל אז הולך להיות הרבה יותר משמעותי החלק הכבד של איך אנחנו מטפלים בהם

אל"מ אופיר כהן:      הצבא עשה עבודה נהדרת

אל"מ אופיר כהן:  דרך אגב, אני חייב להחמיא – גם הצבא וגם ביטוח לאומי, הם תמיד עושים עבודה נהדרת אבל במלחמה מייד פעלו בצורה נפלאה לתקן או לסדר הרבה מאוד אירועים כדי להקל על החיילים האלה, ובסוף אנחנו צריכים לזכור שאנחנו צריכים לתת את הביטחון ואת השקט לחייל שנמצא בנגמ"ש בעזה, שאין לו טלפון והוא צריך לדעת שמאחור מטפלים בו

אל"מ אופיר כהן:  ואני אומר, מהתחושות שאנחנו מקבלים מהשטח, זאת האמירה שצריכה לצאת, שהיא קודם כול אמירה ערכית של המדינה, אחר כך היא אמירה פרטנית של כל אחד מהגופים

אל"מ אופיר כהן:      אני אגע בכמה נקודות שאני חושב שאנחנו נוכל או נרצה לטפל בהן, שיעזרו לחיילי המילואים ועוד כותרת אחת

אל"מ אופיר כהן:  אנחנו מתעסקים או רוצים להתעסק בשיפוי, לא בפיצוי, לא במשהו נוסף, לא ברווחה, זה לא מתנות שאנחנו מחלקים לחיילי המילואים

אל"מ אופיר כהן:  בסוף, חייל המילואים שהולך למילואים, הוא נפגע בשוויון שלו מול האזרח האחר שנמצא במדינת ישראל, שזה לרוב 99% מאזרחי מדינת ישראל, ואנחנו רוצים להביא אותם לשוויון מול אלה

אל"מ אופיר כהן:      אחד, ביטול ההגבלה של התגמול המיוחד של ה-60 יום

אל"מ אופיר כהן:  היום, התגמול המיוחד ניתן מעבר ל-60 יום רק למפקדים ולנושאי תפקידים מסוימים

אל"מ אופיר כהן:  מכיוון שאנחנו נמצאים באירוע גדול, שרוב חיילי המילואים יעשו יותר מ-60 יום, אנחנו חושבים שצריכים להוריד את ההגבלה הזאת

אל"מ אופיר כהן:  זה נמצא בפקודות הצבא, זה תלוי בצבא, ויכול להיות גם שאפשר לאכוף את זה בדרך אחרת אבל לא יכול להיות שמפקד יקבל משהו שחייל שלו לא מקבל כשהם נמצאים באותו נגמ"ש בעזה ואוכלים את אותה מנת קרב

רם בן ברק: הרעיון לתקנה הזאת היה כשהמפקדים עשו יותר מילואים מהחיילים אבל עכשיו המצב לא כזה

אל"מ אופיר כהן: בדיוק כך, ולכן את זה צריך לתקן ובמלחמה אנחנו צריכים להתייחס לזה אחרת

אל"מ אופיר כהן:       דבר שני, קרן הסיוע – קרן נהדרת, חשובה מאוד, אולי הדבר הכי חשוב שיש פה בעולם המילואים

אל"מ אופיר כהן:  זה יוזמה שלנו עוד מצוק איתן

אל"מ אופיר כהן:  בצוק איתן הקרן הזאת נפתחה בפעם הראשונה, או בפעם הראשונה בצורה משמעותית, ועכשיו פתחו אותה מייד, גם תיקנו הרבה מאוד דברים שקרו בצוק איתן

אל"מ אופיר כהן:  יש בה כמה ניואנסים שאנחנו ביקשנו לתקן, אני לא אעבור על כולם פה כי זה לא רלוונטי אבל האתגר האמיתי של הקרן הזאת, כמו שאבישג אמרה, הולך להיות העצמאים ובעלי החברות, שאת הנזק שלהם קשה מאוד לכמת

אל"מ אופיר כהן:  קשה מאוד להגיע למידע המדויק של כמה הם הפסידו, בזה לדעתי אנחנו נתעסק עוד הרבה, ואם אנחנו נרצה לפצות אותם על אמת, אז 70 מיליון בטח לא יספיקו

אלעזר שטרן: אופיר, אני אמרתי שאנחנו נעשה על זה דיון משותף יחד עם ועדת הכספים כיוון שכמו שאנחנו מבינים, זה באמת אירוע שהוא חורג מעבר לדיון הזה בכל ההיבטים

אל"מ אופיר כהן: מצוין

אל"מ אופיר כהן:  אנחנו נשמח מאוד להיות בדיון הזה

אל"מ אופיר כהן:  יש לנו גם נציג שלנו בוועדת החריגים בקרן ואנחנו ניתן מהזיכרון שלנו ומהידע שלנו כדי לסייע בעניין הזה

אל"מ אופיר כהן:      ביטול מס אחיד של 25% על התגמול הנוסף

אל"מ אופיר כהן:  יש תגמול נוסף שחייל מילואים מקבל, זה מהיום השביעי פחות או יותר, עד היום ה-31, הוא מתבטא בשתי נקודות זכות של מס הכנסה או בשווי של שתי נקודות זכות

אל"מ אופיר כהן:  העניין הוא שהמדינה קבעה שיש מס של 25% אוטומטית גורף על כל הסכום הזה

אל"מ אופיר כהן:  אנחנו מבקשים להוריד אותו, בטח בתקופת המלחמה כי בתקופת המלחמה הרבה יותר חיילים מקבלים אותו והם לא מקבלים אותו סתם, ואין טעם שכסף יעבור מכיס לכיס בתוך המדינה, זה לא הרעיון

אל"מ אופיר כהן:      החזר הוצאות נסיעה והסדרי נסיעה

אל"מ אופיר כהן:  בהסדרי הנסיעה היו גם דברים טובים וגם דברים רעים, גם דרך אגב לרעת הצבא ולטובת חיילי המילואים לפעמים יותר מדי, יש הרבה חיילים שגם השתמשו בזה לרעה

אל"מ אופיר כהן:  זה מפוצל בצבא בין יחידות סגורות ליחידות פתוחות, וביחידות סגורות, חיילי המילואים שנמצאים בעזה לצורך העניין, כשהם יוצאים החוצה, עדיין לא הוסדר העניין איזה החזרי נסיעה הם מקבלים

אל"מ אופיר כהן:  הצבא מטפל בזה, אני שם את זה פה על השולחן כדי שתדעו שזה גם נושא שאנחנו רוצים לטפל בו

אל"מ אופיר כהן:      מענק התמדה

אלעזר שטרן: תן לי להבין

אלעזר שטרן:  חייל שנמצא בעזה היום, חלקם נחשבים יחידות פתוחות?     

אל"מ אופיר כהן: לא

אל"מ אופיר כהן:  הפוך

אל"מ אופיר כהן:  הצבא מחלק את זה ליחידות סגורות ויחידות פתוחות, אם תרצה אבישג תוכל לדייק את זה

אל"מ אופיר כהן:  יחידות פתוחות, ובצורה לא הגיונית, החייל מקבל עבור כל יום הוצאות נסיעה, שהן מחושבות לפי המרחק שלו בין הבסיס לבין הבית

רם בן ברק: שהוא חוזר הביתה כל יום

אל"מ אופיר כהן: כי הוא יוצא כל יום הביתה

אל"מ אופיר כהן:  החייל מעזה לא מקבל כל יום כי מן הסתם הוא לא יוצא הביתה כל יום, וזה בסדר, אבל תוך כדי שירות המילואים הוא יוצא מדי פעם להפוגות

אל"מ אופיר כהן:  גם על זה הוא צריך לקבל הוצאות נסיעה, אני יודע שהצבא כן מתייחס

אל"מ אופיר כהן:  אבישג, את רוצה להתייחס?     

סא"ל אבישג סבג: אני אשמח להתייחס לזה

סא"ל אבישג סבג:  קודם כול, החזרי הוצאות נסיעה זה לחייל שנמצא בבסיס סגור, הם מחולקים על היום הראשון שלו, על היום האחרון של השמ"פ, וכל שבעה ימים הוא מקבל אפטר הלוך-חזור

סא"ל אבישג סבג:  זה התמחור של החזרי הוצאות הנסיעה, ככה זה מתומחר

סא"ל אבישג סבג:      מה שאומר פה חברי אופיר ואנחנו עובדים בשיתוף פעולה זה שבסופו של דבר קורה לנו עכשיו הרבה שאנשים משתמשים ברכב הפרטי שלהם לכל מיני נסיעות בתוך המילואים, ולזה צה"ל הוציא מענה

סא"ל אבישג סבג:  זה עוד לא יצא לשטח, הפקודה הזאת היא בסבב אישורים אחרונים ואני משתפת פה, נראה לי כולם שומעים אותנו

סא"ל אבישג סבג:  זה בעצם בעלי תפקידים שיוגדרו בתוך יחידה בתוך גדוד

סא"ל אבישג סבג:  המג"ד יגדיר מיהם בעלי התפקידים שלהם יש את הכי הרבה נסיעות, נגיד בין 20 ל-30 בעלי תפקידים, הם יקבלו החזר הוצאות נסיעה גבוה מאוד, אפילו מוכפל, לחשבון האישי שלהם, זה בעצם ייתן מענה למי שיש לו את ההוצאות החריגות

סא"ל אבישג סבג:  לכל השאר, המענה שיש היום הוא מענה סביר

סא"ל אבישג סבג:  צריך להגיד שזה גם השתתפות בדלק, זה לא שכר שלם על כל הדלק שהוא מוציא

לימור סון הר-מלך: כביש 6, הרבה מאוד מהמילואימניקים נוסעים בכביש 6, אני יודעת שגם הגיעו להם סכומים לא מבוטלים על הנסיעות האלה

לימור סון הר-מלך:  יש מישהו שמתייחס לזה?      

סא"ל אבישג סבג: עלה אלינו, עוד לא הספקנו לעסוק בזה, אומרת את זה ככה פה בהגינות אבל שמענו את זה דרך המשרתים

סא"ל אבישג סבג:  כביש 6 זה פריבילגיה, יש גם דרכים חלופיות, אנחנו מבינים שזה עורק ראשי

אלעזר שטרן: באמת, אנחנו כבר לא בזמנים האלה

סא"ל אבישג סבג: אני לא יודעת, אני - - -     

אלעזר שטרן: כביש 6 זה לא פריבילגיה

סא"ל אבישג סבג: אני, אם אין לי מנוי למשהו אני לא נכנסת

סא"ל אבישג סבג:  שילמתי פעם אחת קנס 1,400 שקלים

אלעזר שטרן: לחייל מילואים שיוצא הביתה זה ממש לא פריבילגיה

שפרה שחר: אל תשכחי שאפטר מוגבל בשעות

שפרה שחר:  אם הוא לא ייקח את כביש 6 אין לו מה לצאת בכלל

סא"ל אבישג סבג: אני פעם אחת שילמתי קנס באיזו מנהרה, 1,400 שקל, מאז אני בודקת איפה זה עובר

לימור סון הר-מלך: אבל חיילי מילואים שצריכים - - -     

סא"ל אבישג סבג: אז אני אומרת, זה עלה אלינו, היום אין הסכם לזה עדיין

אלעזר שטרן: אני אגיד לך משהו – ככה בינינו, לא שומעים

אלעזר שטרן:  ההערה הזאת לא מסתדרת עם רוח הדברים שהצגת עד עכשיו

סא"ל אבישג סבג: למה?     

אלעזר שטרן: בגלל שכביש 6 הוא לא פריבילגיה, בטח לא לחייל מילואים

סא"ל אבישג סבג: כביש 6 הוא משהו פרטי, אין לצבא, אבל אם אתה יכול לפתור לנו את זה אז בוא נפתור את זה

אלעזר שטרן: אני לא רוצה להכניס את זה לכאן אבל אני התחלתי להתעסק עם כביש 6 לפני 15 שנה והיה ויכוח עם ראש אט"ל דאז, אבי מזרחי, מי יתעסק בזה – באכ"א או במקום אחר – ואני הלכתי להרבה, לחשב הכללי של המדינה, אז הוא עוד יכול היה להגיד אולי זה פריבילגיה

אלעזר שטרן:       לחיילי מילואים, בוודאי, אני חושב שלכל אחד, אבל על אחת כמה וכמה לחיילי מילואים, שמחושבות השעות שלהם

אלעזר שטרן:  תגידו, אנחנו השתגענו?     

אראל מרגלית: אין מחלוקת על זה שאנחנו רוצים לאפשר את הדבר הזה

אלעזר שטרן: אוקיי

אלעזר שטרן:  בדיוק

אלעזר שטרן:  ואם אנחנו נצטרך לעזור, נסייע

סא"ל אבישג סבג: רשמתי את זה

אלעזר שטרן: דרך אגב, אנחנו ערים לזה שזה לא באופן ישיר המדינה בגלל שיש בעלות על הכביש

אל"מ אופיר כהן: ברשותך, אדוני היושב-ראש, אני אמשיך, יש עוד כמה דברים, עוד לא הגעתי לחשובים אפילו

אל"מ אופיר כהן:       ימי התרעננות

אל"מ אופיר כהן:  היום, כשחייל נמצא לאורך זמן, מגיע לו יום חופשה על כל שבעה ימים שהוא מבצע במילואים, שהוא בדרך כלל מנצל אותם, בטח חיילים שנמצאים בפנים

אל"מ אופיר כהן:  אחר כך כשהוא משתחרר ממילואים לא מגיע לו כמה ימים לחזרה לשגרה, נקרא לזה ימי התרעננות לחזרה לשגרה

סא"ל אבישג סבג: זה לא נכון, אופיר, אני רוצה לדייק את זה

סא"ל אבישג סבג:  מדיניות השחרור לסד"כ ולפרט הופצה ויש עליה עדכון מאוד משמעותי

סא"ל אבישג סבג:  חייל מילואים שמסיים שירות מילואים ארוך, לדוגמה 14 יום, מקבל 48 שעות בבית בשירות מילואים בהתארגנות; 21 יום ארוך – 72 שעות להתארגנות; 30 יום ארוך – 96 שעות

אל"מ אופיר כהן: אלא אם כן הוא ניצל אותם תוך כדי

סא"ל אבישג סבג: לא

סא"ל אבישג סבג:  רק אם הוא לא ניצל אותם בשבוע-שבועיים לפני התום

אל"מ אופיר כהן: ברור, אם הוא ניצל אותם תוך כדי, נגיד יצא לחופשה פעם בשבוע ואחרי שלושה חודשים הוא משתחרר, לא מגיע לו כבר שום דבר

סא"ל אבישג סבג: בטח שמגיע לו, זה לא נכון

סא"ל אבישג סבג:  מגיע לו

סא"ל אבישג סבג:  תבדוק, זה יוצא גם בפקודות האמ"ציות

אל"מ אופיר כהן: עובדתית זה לא נכון

סא"ל אבישג סבג: אני אשמח לקבל מקרים

סא"ל אבישג סבג:  באמת, אני אומרת לך באופן אישי, כמי שדואגת לזכויות משרתי המילואים, אשמח לקבל מקרים שזה לא מיושם ולוודא שהדבר הזה קורה כי זה פקודה לביצוע

אלעזר שטרן: אבישג, בואו נחדד כדי שנדע איפה הגבול

אלעזר שטרן:  אופיר נתן דוגמה לגבי שלושה חודשים

אלעזר שטרן:  אני מניח, שלושה חודשים זה באמת תקופה ארוכה, ואני רוצה רק לחדד בשביל הידע

אלעזר שטרן:  יצאת לחופשה פעם אחת ואחרי כן כמה זמן לא יצאת כדי שתוכל לקבל?     

סא"ל אבישג סבג: 14 יום

סא"ל אבישג סבג:  מ-14 יום אתה מקבל כבר 48 שעות, 72 שעות, 96 שעות ו-120 שעות, שזה חמישה ימים בבית בהתארגנות

סא"ל אבישג סבג:  לקחנו את זה בחשבון

אל"מ אופיר כהן: אם ניצלת אותם אני חושב שלא, זה לפחות מה שאני מכיר אבל אם זה אחרת אז מצוין

אראל מרגלית: נחדד את הפקודות, נשלח את זה

אל"מ אופיר כהן: מצוין כי אני אומר, אני כבר שחררתי 400 חיילים ואצלי הפקודה הזאת לא הגיעה

סא"ל אבישג סבג: זה רק למי שבבסיס סגור

אל"מ אופיר כהן: סטודנטים, זה אולי אחד האירועים הכי כבדים בתוך הסיפור הזה, בטח כשאנחנו נמצאים עכשיו בתחילת שנת הלימודים

אל"מ אופיר כהן:  הסטודנטים מן הסתם נמצאים שם ולא יוכלו להתחיל ללמוד

אל"מ אופיר כהן:  חלק מהמכללות, או הפרטיות, שש מכללות כבר חזרו ללמוד במלוא הכוח, האוניברסיטאות עדיין לא חזרו ללמוד

אל"מ אופיר כהן:  המתווים הסופיים עדיין לא יצאו

אל"מ אופיר כהן:       אני חייב לומר, אנחנו במגעים מקבילים עם הרבה מאוד גופים – גם עם ור"ה וגם עם המכללות הפרטיות וגם עם דיקאן בתי ספר לרפואה – סליחה, עם הפורום – וכן הלאה, אבל עוד לא יצאו מתווים מסודרים של כל המוסדות שיאמרו דבר אחד ערכי וברור, אף סטודנט לא יישאר מאחור ולכולם אנחנו נעשה כל מה שצריך כדי שהם יסיימו את שנת הלימודים ביחד עם החברים

אלעזר שטרן: אופיר, העלית נקודה מאוד חשובה

אל"מ אופיר כהן: אני מגיע לכסף

אלעזר שטרן: זאת נקודה מאוד חשובה, יש לה הרבה מאוד היבטים אם אתה שואל אותי בתוך הדיון הזה, אפילו איזה מרצים הסטודנטים יהיו מוכנים לפגוש, אם גם כאלה שהיללו או לא הסתייגו מאותה שבת שחורה

אלעזר שטרן:  אנחנו נקיים כאן דיון שיוקדש לסטודנטים מילואים, על ההיבטים  הרחבים של העניין הזה

אל"מ אופיר כהן: מצוין

אל"מ אופיר כהן:  אנחנו לא בדלת סגורה

אל"מ אופיר כהן:  יש כבר דברים שקורים בתוך התהליך הזה ואנחנו נשמח לעזרה שלכם בחלק מהדברים

אל"מ אופיר כהן:      הדבר היחידי שאני כאן אעלה פה זה העניין של הכסף

אל"מ אופיר כהן:  אנחנו ביקשנו ורוצים שהמדינה תממן את שכר הלימוד של הסטודנטים, לא את של כולם, תלוי כמה ימי מילואים כל סטודנט עשה, כמו שנעשה במלחמת יום הכיפורים

אל"מ אופיר כהן:  ביום הכיפורים, אלה היו אותם תאריכים פחות או יותר, תקופה יותר קצרה, המדינה מימנה את שכר הלימוד של כל הסטודנטים באופן מלא

אל"מ אופיר כהן:  אנחנו רוצים ומצפים שזה יקרה גם עכשיו, לא אצל כולם, בטח באופן חלקי

אלעזר שטרן: אבל לא בטוח תקופה יותר קצרה, אל תהיה בטוח

אל"מ אופיר כהן: מלחמת יום הכיפורים הייתה קצרה יותר

אלעזר שטרן: לא, לא

אל"מ אופיר כהן: המלחמה כן

אל"מ אופיר כהן:  תקופת המילואים לא

קריאה: היו אנשים במילואים

אל"מ אופיר כהן: נכון

אל"מ אופיר כהן:       שיפוי מעסיקים, אולי הנושא הכי כבד שיש בו הכי הרבה כסף, ופה חשוב לומר את זה כי אנחנו מדברים על כסף

אל"מ אופיר כהן:  המעסיקים היום מסבסדים את חייל המילואים

אל"מ אופיר כהן:  כל חודש שחייל מילואים נמצא במילואים, המעסיק משלם מכיסו סדר גודל של 30% מהוצאות השכר שלו

אל"מ אופיר כהן:  את זה ביטוח לאומי והצבא לא מחזירים לו כי זה מה שכתוב בחוק

אל"מ אופיר כהן:       הכסף שמוחזר לו זה רק שכר הברוטו

אל"מ אופיר כהן:  כל מה שמעבר לזה – ההפרשות הסוציאליות, פנסיה, פיצויים וכן הלאה, שזה סדר גודל של 30% מהשכר – לא משולם לו

אל"מ אופיר כהן:       בעבר אף אחד לא היה רגיש לזה כי התקופות היו קצרות

אל"מ אופיר כהן:  מתקופת שובר גלים, שהתחילו לעשות הרבה תעסוקות מבצעיות, בטח המילואים האלה ובטח בשנה הבאה, זה הולך להיות כבד מאוד על המעסיקים, בטח על הקטנים

אל"מ אופיר כהן:  אנחנו מגישים הצעת חוק בעניין הזה בעזרת חברי כנסת מסוימים ואנחנו נרצה את הסיוע של כולם

אל"מ אופיר כהן:  אי אפשר שהמעסיקים האלה יממנו את המילואים, זה לא הגיוני כי גם העסק נפגע להם תפעולית וגם כספית בצורה מאוד משמעותית

אלעזר שטרן: ואני אוסיף לך עוד דבר שהוא יותר חמור מכל מה שאמרת

אלעזר שטרן:  שאם זה יהיה ככה אז יש מעסיקים שיעדיפו לא להעסיק אנשי מילואים

אל"מ אופיר כהן: זה קורה

אל"מ אופיר כהן:  זה קורה

שפרה שחר: זה מאז ומתמיד

אל"מ אופיר כהן: נכון

שפרה שחר: ויש גם עמותות

שפרה שחר:  אנחנו עמותה, לא עסק, ואצלי יש מאה אחוז גיוס למילואים, זאת אומרת אני היחידה בעמותה שלא במילואים

שפרה שחר:  שישה אנשים אצלי מהיום הראשון במילואים, כולל בת אחת

אלעזר שטרן: את במילואים כל החיים שלך

אל"מ אופיר כהן: יש עוד כמה נקודות, אני הגשתי אותן במסמך הזה, אני אגע רק בשתיים-שלוש נוספות קטנות

אל"מ אופיר כהן:  אחד זה מתן נקודת זיכוי שנתית נוספת למשרתי המילואים, בטח בתקופה הזאת, כהוראת שעה, לא כמשהו שהוא ימשיך אחר כך; הפעלת מערך סיוע של פרקליטות צבאית לטובת חיילי המילואים

אל"מ אופיר כהן:  יש הרבה חיילי מילואים היום שזקוקים לעזרה משפטית יותר מבדרך כלל, אנחנו רוצים שהסיוע הזה יינתן דרך הצבא ולא רק אם מפטרים אותם

אלעזר שטרן: סליחה, לא הבנתי

אל"מ אופיר כהן: היום, חיילי מילואים נתקלים בהרבה בעיות משפטיות עם המעסיק שלהם

אלעזר שטרן: שקשורות לשירות המילואים?     

אל"מ אופיר כהן: שקשורות לשירות המילואים אבל זה לא אגב פיטורים

אל"מ אופיר כהן:  בפיטורים יש מנגנון של משרד הביטחון ושל הצבא שעובד מדהים, אבל אין מנגנון שמסייע לו בייעוץ לפני המילואים, תוך כדי שמישהו מאיים עליו בפיטורים, תוך כדי שמישהו אומר לו משהו לא בסדר במקום העבודה, ועכשיו הרבה מאוד ייתקלו בסיטואציות כאלה

אראל מרגלית: אתה מדבר רק על אירוע שיש לו הקשר לעולם המילואים

אל"מ אופיר כהן: חד-משמעית, רלי

אל"מ אופיר כהן:  בטח, כן

אלעזר שטרן: היה צריך לחדד את זה

אל"מ אופיר כהן: חד-משמעית, ברור

אל"מ אופיר כהן:  הגדלת סכום הפיצוי בביטוח חיים

אל"מ אופיר כהן:  היום, חייל מילואים שחלילה נהרג במילואים, ביטוח החיים שלו ברובו לא תקף כי אין כפל, וביטוח הריסק של משרד הביטחון הוא ביטוח ריסק כמו של אנשי הקבע אבל הוא בטח לא שווה למה שיש לו באזרחות והוא עלול להיפגע, המשפחה שלו נפגעת

אל"מ אופיר כהן:  הוא שילם הרבה מאוד שנים את הפרמיה הזאת והוא לא מקבל אותה ברגע האמת

אל"מ אופיר כהן:       נקודה אחרונה, הוראת השעה שדיברנו עליה לפני כן אמורה לפוג עוד יומיים, היא עד ה-7 בדצמבר

אל"מ אופיר כהן:  אנחנו נבקש הארכה אבל זו נקודה שכמובן צריכים להתייחס אליה

שפרה שחר: איזו הוראה?     

אל"מ אופיר כהן: על הארכת מועדים

אלעזר שטרן: כן, על החובות

אל"מ אופיר כהן: כמובן שנצטרך להאריך אותה

אל"מ אופיר כהן:  המלחמה עדיין לא נגמרה

עידו בן יצחק: הופצה טיוטה של משרד הביטחון, זה עדיין לא הגיע לוועדה

אל"מ אופיר כהן: בסדר גמור

אל"מ אופיר כהן:  תודה רבה

אל"מ אופיר כהן:  עד כאן

אלעזר שטרן: תודה, אופיר, שהיית לפה להרבה

אלעזר שטרן:  המועצה להשכלה גבוהה

אלעזר שטרן:  בבקשה

איסר הראל: אין לנו משהו מיוחד להגיד

שפרה שחר: למה אין לכם?     

איסר הראל: יאיר הראל מהמל"ג

איסר הראל:  אין לנו משהו מיוחד כרגע להוסיף לדיון

איסר הראל:  אפשר לשאול, אפשר לדבר איתנו גם אחרי הדיון

אלעזר שטרן: קיבלת את רשות הדיבור, שפרה

שפרה שחר: זה די מדהים שאין לכם מה להגיד

אלעזר שטרן: שפרה, אנחנו מכירים אותך

אלעזר שטרן:  תציגי את עצמך

שפרה שחר: שפרה שחר, ב-14 שנים האחרונות מנהלת עמותת בית חם לכל חייל, עמותה שמקדמת הרבה מאוד חקיקה לטובת חיילי חובה ומילואים כאן בכנסת ומקבלת עשרות פניות ביום – עכשיו במלחמה מאות פניות ביום, גם מחיילי חובה וגם מחיילי מילואים – משתדלת לעזור

שפרה שחר:      מגיעות אלינו המון המון פניות של אנשים שרשומים במכללות, הם נמצאים כרגע בעזה, לרוב דרך אגב לא הם מתקשרים כי הם בעזה, אז מתקשרת האישה שלהם או האימא שלהם

שפרה שחר:  מכללות פשוט התחילו את שנת הלימודים כאילו הם נמצאים בפלנטה אחרת

שפרה שחר:  חברים, זה לא  ייתכן

איסר הראל: ואני הגורם שמחזיר אותם למציאות ואומר, יש מלחמה, בואו תדווחו לי, ואני מעיר להם ועובר איתם ואני לא משחרר אותם

שפרה שחר: מה זה מעיר להם?     

איסר הראל: את יכולה לבוא ולראות את המכתבים שאני כותב להם

איסר הראל:  אני לא משחרר אותם עד שהם לא נותנים לי תשובות כמו שאמורות להיות בזמן מלחמה

שפרה שחר: אז בבקשה, מה התשובה שאני אמורה להגיד עכשיו לחייל או מישהו מטעמו שמתקשר אליי והוא רשום במכללה שהתחילה ללמוד והוא כרגע בעזה, הוא גם לא יכול להשתתף בזום כי בעזה אין זום, זה ברור לכם, כן?     

איסר הראל: הוא, ברגע שהוא מסיים את המילואים שלו ויסיים בשלום - - -     

שפרה שחר: אולי עוד שלושה, ארבעה חודשים

איסר הראל: נכון

איסר הראל:  הוא צריך להגיע ולקבל את כל הזכויות שמגיעות לו כסטודנט והוא צריך להצליח

שפרה שחר: איזה זכויות? אבל הוא הפסיד שני סמסטרים

שפרה שחר:  איזה זכויות?     

לימור סון הר-מלך: תסביר לנו איך זה עובד

שפרה שחר: אם זה עוד ארבעה חודשים הוא יפסיד שני סמסטרים

שפרה שחר:  איזה זכויות?      

אלעזר שטרן: שפרה, סליחה

אלעזר שטרן:  יש לי שאלה מול מה שנאמר

אלעזר שטרן:  האם אנחנו רוצים שמוסדות להשכלה גבוהה לדוגמה לא ייפתחו עכשיו?      

לימור סון הר-מלך: לא

שפרה שחר: לא, אבל שוב, אנחנו מדברים שנים על אפליה, דווקא משרתי הצבא והמילואים

אלעזר שטרן: אני מבין את זה

שפרה שחר: הרי בסופו של דבר, מי כרגע יכול ללמוד? אלה שלא משרתים בצה"ל

אלעזר שטרן: אין לי תשובה בתוך השאלה

אלעזר שטרן:  יש שתי שאלות

אלעזר שטרן:  מצד אחד, אנחנו רוצים שככל שאפשר תימשך שגרת חיים, ככל שאפשר ואיפה שאפשר

אלעזר שטרן:  מצד שני, אנחנו רוצים שאחרונים שייפגעו יהיו באמת אלה שנמצאים עכשיו שם

אלעזר שטרן:  והשאלה היא האיזונים, מערכת שאומרת, כשחייל מילואים מסיים –  שזה יכול להיות עוד שבוע ויכול להיות עוד שלושה או ארבעה חודשים – האם אז אנחנו יודעים איך הוא לא ייפגע ביחס לסטודנטים אחרים

איסר הראל: יש לי כמה דברים להגיד על העניין אם כבר העלינו את הנושא של סטודנטים

שפרה שחר: אפשר גם להגיד אמירה אחרת

שפרה שחר:  אוקיי, אנחנו ממשיכים בשגרה והחיילים שישרתו כנראה עוד כמה חודשים במילואים בלחימה, אפשר להכריז שהם כנראה יפסידו את שנת הלימודים, ועכשיו איך אנחנו מפצים אותם על זה

שפרה שחר:  אפשר להגיד את זה

אלעזר שטרן: אבל אולי לא צריך להגיד את זה

אלעזר שטרן:  צריך להגיד שהם לא יפסידו מזה, נקודה

שפרה שחר: אדם לא השתתף, לא בסמסטר הראשון ולא בסמסטר השני

איסר הראל: שני דברים

איסר הראל:  קודם כול, אני מדבר על הדברים הבסיסיים

איסר הראל:  יש כללים וחוק שהמוסדות מחויבים על פי חוק לעמוד בהם

איסר הראל:  כרגע, השלב הראשון – שימו לב, שלב ראשון – אני אישית, אני ממונה בקרה ואכיפה במל"ג, התפקיד שלי בשוטף זה לא להתעסק עם חיילי המילואים

איסר הראל:  בחודש אפריל האחרון היה כנס בשיתוף הקמל"ר, גם אבישג השתתפה בו, לכל המוסדות האקדמיים, זה תפקיד שאני קיבלתי במקרה בלי קשר למלחמה, בשביל לקדם את הנושא מול המוסדות

איסר הראל:  השתתפו בו הרבה מאוד מוסדות ומאז אנחנו בקשר עם הקמל"ר ועם הצבא

איסר הראל:      אנחנו בתקופה האחרונה מדברים על החלק הראשוני, עומדים מול מוסד-מוסד באופן פרטני

אלעזר שטרן: גם פרטי?     

לימור סון הר-מלך: מוסדות פרטיים

איסר הראל: כן, כולם

איסר הראל:  אנחנו עומדים מול מוסד-מוסד ואנחנו עוברים על התקנונים שלהם לראות שהם עומדים בבסיס, שהם מחויבים לעמוד בהם בכללים ובחוק

איסר הראל:       לצערנו, המצב לא היה מזהיר

איסר הראל:  הוא יהיה מזהיר כי אנחנו עוברים ודורשים מהם את התיקונים האלה

איסר הראל:  יש לי סמכות בחוק לדרוש מהם את התיקונים האלה ואנחנו עדיין עובדים על זה, ולצערי, גם מוסדות שפתחו עוד לא עומדים שם

איסר הראל:  הם יעמדו בקרוב מאוד

איסר הראל:  לצערי הרב

איסר הראל:      ההיבט השני הוא ההיבט של האקסטרה

איסר הראל:  יש לנו פה מלחמה, יש לנו פה דברים שהם אקסטרה

איסר הראל:  לצערי, המוסדות שפתחו את הלימודים – אגב, נזרקו פה מספרים; המספרים הם יחסית גדולים, יש לנו 58 מוסדות להשכלה גבוהה בארץ – כ-30 פתחו את שנת הלימודים, מתוכם כל המכללות האקדמיות לחינוך, מדובר על קרוב ל-20 מכללות

איסר הראל:  המכללות האלה – אני אשים רגע בצד – כמות המגויסים בהן היא דווקא נמוכה, דווקא יש שם יותר בני או בנות זוג של חיילי מילואים, שגם על פי הכללים חייבים לקבל את זכויותיהם כחוק

איסר הראל:  מי שהוא בן זוג לחייל מילואים ויש לו ילד עד גיל 13, מחויב על פי הכללים לקבל את הזכויות שלו

איסר הראל:      מה שבעצם מל"ג ביקשה מהמוסדות זה לקבל מה אתם עושים למען חיילי המילואים עכשיו בתקופת המלחמה

איסר הראל:  אנחנו מתחילים לקבל את המתווים

איסר הראל:  שימו לב שהמתווים האלה, אני מקבל אותם

איסר הראל:  המתווים האלה, אני מאוד לא מרוצה מחלק מהדברים כי הם לא עומדים בכללים הבסיסיים של החוק ולכן אני מחזיר להם הערות

איסר הראל:       אנחנו מצפים שהמוסדות יבינו את הסיטואציה וגם יפתרו את הבעיה

איסר הראל:  כרגע, המוסדות הגדולים ששם רוב המסה, לא נפתחו עדיין, כשאני מדבר על האוניברסיטאות, לא נפתחו עדיין ולכן על פי החלטת מל"ג לא מחויבים כרגע להעביר את המתווים

איסר הראל:  כמובן שהם אמורים להעביר את זה בשבועיים-שלושה הקרובים ברגע שהם ייפתחו

איסר הראל:  המוסדות האלה, שהם המסה, אני מניח שימצאו את הפתרונות, יגישו את זה וגם יפרסמו את זה

איסר הראל:  זה לא משהו שיהיה בחדרי-חדרים

איסר הראל:      חשוב להבין שיש קושי של הרבה מאוד סוגי תארים בארץ לבנות דברים, ואני יודע שבונים, אני אתן לכם דוגמה על בצלאל

איסר הראל:  בצלאל, רוב הקורסים שם מעשיים, יש קושי מאוד גדול של מה עושים עם מי שלא נמצא בשיעור

איסר הראל:  בצלאל לא פתחו, הם כנראה יפתחו בסוף דצמבר, נראה מה יהיה עד אז

איסר הראל:  המוסדות כבר עכשיו עובדים על מתווים מה קורה לקורסים המעשיים, לא רק על הקורסים העיוניים שהם מחויבים על פי חוק, הקלטות, סיכומים, כל הדברים האלה, אלא גם לקורסים המעשיים

איסר הראל:       זה קשה, זה לא קל, כרגע אנחנו לא במצב שאנחנו קיבלנו הכול, והמוסדות לא עומדים גם בדברים הבסיסיים וזה תהליך, הדבר הזה אף פעם לא קרה במדינת ישראל –  מלחמה באורך הזה, בעוצמה הזאת

איסר הראל:  זה דבר שהוא לא קל למוסדות ואנחנו עוקבים ועובדים על זה

איסר הראל:      אני יכול להגיד שהמצב יהיה טוב, כרגע הוא פחות טוב

איסר הראל:  אין לי יותר מה להוסיף, זה לא כל כך הדיון שאני התכוננתי אליו

לימור סון הר-מלך: שר החינוך שהיה כאן אמר שבאופן אוטומטי, מי שהפסיד סמסטר, הוא יקבל ציון עובר

איסר הראל: לא באופן אוטומטי, זה משתנה בין מוסד למוסד

עידו בן יצחק: אמר שזה אחד המתווים שבודקים, הוא לא אמר שזה מה שיהיה

איסר הראל: בסופו של דבר אנחנו גם רוצים להכשיר את המהנדסים של מחר, את האדריכלים של מחר, את הרופאים של מחר, את האחיות והאחים, את המורים, את העובדים הסוציאליים

איסר הראל:  אנחנו לא רוצים שהם יצאו מהלימודים ולא ידעו דברים בסיסיים כמו איך לבנות בניין או איך לטפל

אלעזר שטרן: שר החינוך היה פה, הוא אמר את זה, אבל הוא תיקן או תיקנו אותו, שעם כל הכבוד, יש לו הגבלות בסמכויות מה הוא יכול לאכוף וכמה הוא יכול

איסר הראל: קודם כול, יש את הכללים הבסיסיים, שאותם קל מאוד לאכוף כי זה חוק

אלעזר שטרן: יש בתוך הכללים יכולת לתת עובר?     

איסר הראל: לא, זה כבר האקסטרה, אבל ברגע שחייל מילואים חוזר לקמפוס ולא מקבל מענה לקורסים מעשיים - - -     

סא"ל אבישג סבג: אדוני היושב-ראש, ראשית, הפתרון לכל הדבר הזה הוא שני דברים

סא"ל אבישג סבג:  אחד, קודם כול שנאחוז במידע ובידע מיהו המילואימניק שהוא סטודנט, שזה קודם כול חסר לנו

סא"ל אבישג סבג:  אנחנו בשיח קבוע

שפרה שחר: 70,000 מילואימניקים הם סטודנטים

איסר הראל: או בני זוג

שפרה שחר: לא דיברתי על בנות זוג

סא"ל אבישג סבג: ביום שלנו תהיה ודאות מלאה מיהו הבן אדם שאצלנו הוא מילואימניק בצה"ל, והוא סטודנט או רשום לשנת לימודים, קודם כול נוכל לסגור מעגל לאנשים האלה ביחד ולתת להם את החליפה ואת המענה

סא"ל אבישג סבג:  אנחנו עדיין לא בשלב שיודעים להגיד

סא"ל אבישג סבג:  יש מוסדות שהעבירו לנו רשימות ויש מוסדות שאנחנו לא יודעים להגיד מי הסטודנטים שם, וגם זה יכול לעזור להבנת ההשפעה על המוסד עצמו

אלעזר שטרן: זה לא בא מלמטה?     

סא"ל אבישג סבג: אנחנו הטלנו את זה על משרתי המילואים

סא"ל אבישג סבג:  אני אומרת לך שאני כבר שנה וחצי בתפקיד נלחמת בזה מאוד מאוד קשה לגרום להם להיכנס ולהזין, למרות שזה מאוד מאוד פשוט

סא"ל אבישג סבג:  ניסיתי לראות אם זה מורכב, וזה פשוט

סא"ל אבישג סבג:  זה פשוט איזשהו עיסוק כנראה שהם דוחקים לצד ואני חושבת שאם אנחנו נוכל לקבל מידע באופן רציף ושוטף, נוכל גם לתת מענה, לא יודעת – לפצל להם יותר את השמ"פ, להתחשב

סא"ל אבישג סבג:  מי שפונה אלינו, אנחנו נותנים לו טיפול אבל רב הנסתר על הגלוי פה, מי הסטודנט בכלל

אלעזר שטרן: אבישג, יש לכם כל מיני פניות לאנשי המילואים ישירות לפלאפונים?     

סא"ל אבישג סבג: 	כן

סא"ל אבישג סבג:  פניתי לכל הפלאפונים שלהם, הפצתי

אלעזר שטרן: שאלת מי סטודנט ולא ענו? אפילו ללחוץ לא?     

סא"ל אבישג סבג: 308 אנשים ענו מתוך אלפי sms-ים שהוצאתי, ואלה לא המספרים

סא"ל אבישג סבג:  מהאוניברסיטאות – שקיבלתי את המידע מהן – הצלחתי לנתח שיש כמעט 20,000 שאני יודעת להגיד עליהם

סא"ל אבישג סבג:  בעיניי זה הרבה יותר גדול ואנחנו נשמח כמה שיותר לדייק

סא"ל אבישג סבג:      דבר נוסף, היום הסטודנטים שהם משרתי מילואים, הפער העיקרי שלהם זה שהם נמצאים בחוסר ודאות

סא"ל אבישג סבג:  הם בחוסר ודאות עם הבית שלהם ועם החיים שלהם ועכשיו תוסיף לזה חוסר ודאות עם שנת הלימודים, אז המתווה, ככל שהוא יצא מהר יותר ולפני פתיחת הלימודים, הוא ירגיע את השטח, הוא ייתן להם ראש שקט וזה בעיניי דבר שצריך מיידית לעשות, לא לחכות לפתיחת המועד

סא"ל אבישג סבג:       אני באמת אומרת, שיתוף הפעולה פה הוא מצוין אבל צריך להגביר את הקצב, אנחנו לא בזמנים של להביא את המתווה

סא"ל אבישג סבג:  חייבים להגיד להם מה הולך להיות להם

איסר הראל: אני מסכים איתך על הפרסום של המתווים

איסר הראל:  מחר בערב יש ישיבת מל"ג, כרגע מל"ג לא חייבה את אותם מוסדות

איסר הראל:  בנוגע למתווים ספציפית, אני חייב להגיד שאני מסכים איתך שצריך להיות כמה שיותר מידע לסטודנט הרבה זמן לפני תקופת הלימודים ולא רק שבועיים לפני

איסר הראל:      בקשר להעברת המידע, איזושהי הערה קטנה לכם

איסר הראל:  ברמת העיקרון, המוסדות – לי, בתור מל"ג, אסור להתעסק עם זה כי יש פה את פרטי הסטודנטים האישיים – כשאנחנו צריכים נתונים אנחנו פונים ללמ"ס כי הלמ"ס על פי הפקודות שלהם יכולים לפנות למוסדות לקחת פרטים אישיים של סטודנטים

איסר הראל:      אנחנו הצפנו את זה, אמרתי את זה גם לצוות של קמל"ר, אתם צריכים לפנות לראשי המוסדות, להעביר להם את הטפסים שלכם

איסר הראל:  אמרתי, אין לנו בעיה להעביר את הדברים

סא"ל אבישג סבג: עשינו את זה, נפגשנו גם עם ור"ה וגם עם - - -     

איסר הראל: אבל ור"ה זה רק גוף מסוים, ור"ה זה רק שמונה מוסדות

סא"ל אבישג סבג: גם עם ור"מ, נפגשנו עם שניהם, עשינו ישיבה מקדימה

איסר הראל: אוקיי

איסר הראל:  יש לכם ול"מ, יש לכם רמ"א, יש לכם מוסדות שלא מאוגדים – כמו המכללה למינהל, כמו רייכמן

נופר יחזקאל: עם רמ"א ורייכמן דיברנו - - -      

איסר הראל: בסדר, לא משנה, אבל המוסדות אמרו: תפנו לראשי המוסדות, תעבירו

איסר הראל:  לי אסור להתעסק עם זה, לי אסור להתעסק עם פרטים אישיים, זה בניגוד לחוק

איסר הראל:  אתם יכולים לפנות לראשי המוסדות ויש את כל טפסי העברת המידע

איסר הראל:  בשמחה, אין לנו בעיה לשלוח את הבקשות האלה למוסדות בשמכם אבל אנחנו לא יכולים להתעסק בזה

אלעזר שטרן: גם לא בטוח שהמוסדות ירצו לתת את השמות של הסטודנטים

איסר הראל: הם נותנים תעודות זהות

אלעזר שטרן: בדיוק, זה אותו דבר

אלעזר שטרן:  ראינו מה קרה גם בארצות הברית כשביקשו מהם פרטים של סטודנטים אחרים

אלעזר שטרן:  אנשים שלא דיברו ועוד רוצים להגיד משהו? בבקשה

עידו בן יצחק: כמה שאלות

עידו בן יצחק:  דבר ראשון, לגבי התגמול המיוחד והתגמול הנוסף, אלה שרוצים להקדים ממאי לפברואר

עידו בן יצחק:  המנגנון של שני התגמולים האלה הוא שיש סכום גלובלי – המיוחד הוא 30 מיליון, הנוסף הוא 300 מיליון – ושמהם נגזרים הקריטריונים

עידו בן יצחק:  ברור לחלוטין שהקריטריונים האלה הם רלוונטיים לשגרה ולא למצב הנוכחי

סא"ל אבישג סבג: זה מנוהל קודם כול לפי - - -     

עידו בן יצחק: זה כך

עידו בן יצחק:  אולי אליכם זה מגיע בשלב המאוחר יותר אבל ברמה העקרונית כבר למעלה מ-15 שנה מוקצים אותם סכומים ומהם נגזרים הקריטריונים

עידו בן יצחק:  ברור לחלוטין שמי שהיום עומד בקריטריונים זה כמות גדולה לאין שיעור מאשר שנה רגילה, והשאלה האם יש היערכות תקציבית להגדיל את הסכומים

סא"ל אבישג סבג: מי שעומד בקריטריונים הנוכחיים, בלי השינוי שהציע פה חברי, אנחנו נשלם לו

סא"ל אבישג סבג:  אנחנו כבר אחרי השערוך של זה, גם אם יש חריגה ממנו

עידו בן יצחק: אוקיי

עידו בן יצחק:  זאת אומרת, יש לכם איך - - -     

סא"ל אבישג סבג: יש לנו מענה תקציבי לזה

סא"ל אבישג סבג:  ומה שהציע פה אופיר זה משהו שנמצא בשולחן עבודה

אלעזר שטרן: על מה? אופיר הציע כמה דברים

סא"ל אבישג סבג: על ה-60 יום ומעלה

אל"מ אופיר כהן: התגמול המיוחד

סא"ל אבישג סבג: מול המפקדים

סא"ל אבישג סבג:  צריך להגיד גם, כשאומרים פה מול המפקדים על איזה מפקדים מדובר

סא"ל אבישג סבג:  בעבר זה היה כל מי שהוא מפקד

סא"ל אבישג סבג:  כבר כמעט שנה וחצי זה רק מפקדים לוחמים ספציפיים, דרג של מ"פ והמג"ד הלוחם בקצה ולא כולם, לא כל המפקדים בצה"ל

סא"ל אבישג סבג:  הרוב המוחלט לא מקבל את זה אלא נתנו את זה לאוכלוסייה של 3,000 ומשהו מפקדים לוחמים בשביל לייצר את הדיפרנציאליות – בגלל סיכון החיים, בגלל האורך, בגלל הזמן, בגלל ההשקעה שלהם, שהיא גם בשגרה

סא"ל אבישג סבג:      בתוך החירום, זה נמצא על השולחנות, לא מסמכותי כרגע לפרט פה את הדברים אבל זה נמצא על שולחנות העבודה איזה מענה אנחנו נותנים שהוא מענה למשך השמ"פ הארוך מעל ה-60 יום, יש כל מיני דברים שעובדים עליהם, לא משהו שאני יכולה לעדכן את הפורום לגביו

אלעזר שטרן: תני לי טיפה להקשות עלייך

אלעזר שטרן:  אני חושב שהנושא הזה של מפקדי מילואים בצדק זכה לטיפול מיוחד, בין השאר בגלל הזמן הלא נספר, הלא מגויס, שמפקדי מילואים מקדישים כדי לוודא, נגיד אפילו מעבר להכשרות שלהם, את עצם זה שהפלוגה תעמוד בתקן לבט"ש, ואז ניתנו עדיפויות למפקדי מילואים

אלעזר שטרן:       אני חושב שבמסגרת הדברים שנשברים פה, זאת אומרת באותם ימים שעד עכשיו מפקד מילואים התעסק בלוודא נגיד שהפלוגה שלו מתגייסת, הוא עכשיו נמצא בתוך שמ"פ כשהוא עושה את זה ואיתו נמצאים גם החיילים שלו

אלעזר שטרן:  לכן, יכול להיות שצריך להיות סוג פתרון של הוראת שעה או משהו כזה, אני חושב שכשנמצאים כל כך הרבה זמן, כל כך הרבה יחידות, בתוך תעסוקה מבצעית – צריך להגיד את האמת, שיש בה גם חירוף נפש של מפקדים ושל לוחמים – אז להחיל את הדברים האלה או את אי ההפרדה הזאת שבין לוחם למפקד באותו נגמ"ש במשך חודשיים, זה נראה לי דבר שראוי ליותר ממחשבה, אם אני אגיד את זה ככה

אלעזר שטרן:       אני אומר, הייתי עושה את זה כהוראת שעה בגלל שאנחנו עוד נחזור לימים, עם כל הבט"ש שעוד ייפול עלינו וכו', עוד נחזור לימים שממפקדי המילואים נדרוש יותר מאשר מלוחמים במילואים, שלא נדע לכמת את זה, ורק בשביל זה יש את ההבדלים האלה, אבל בדברים שאנחנו כבר יודעים לכמת ובטווח הנראה לעין, נראה לי שנכון לא לעשות את ההבדלים האלה בין מפקדים לחיילים

אלעזר שטרן:  אני מציע שתשקלו את זה ונעשה את זה בהמשך, אני אומר לשקול לכאן או לכאן

אראל מרגלית: אני רק רוצה להגיד, יש פה איזושהי הסתכלות קצת למציאות שהייתה פעם, באמת כל המפקדים, ואז אל מול זה הפתרון הוא פתרון שהוא יותר פשוט, אל מול זה שיש באמת עכשיו איזשהו נתח מאוד מאוד קטן, ולהשלים זה מערך אחר לגמרי

אלעזר שטרן: סליחה, אני לא אמרתי איך להשלים

אלעזר שטרן:  אני רוצה אולי טיפה ללכת לסיכום

אלעזר שטרן:  הרי, רלי, גם אנחנו דיברנו

אלעזר שטרן:  יש סוגים של תחשיב – 25 ימים, לפי 30 ימי עבודה, לפי 25 ימי עבודה, לדוגמה שפעם חישבנו, ואולי גם היום, את התגמול

אלעזר שטרן:       נעשתה פה איזושהי קפיצה, שאולי היא כבר מכילה בתוכה, היא מעבר, גם אם היינו מחשבים את זה לפי 30 ימים, לא עשיתי את החשבון

אלעזר שטרן:  אבישג, את מבינה מה אני אומר?     

סא"ל אבישג סבג: כן

אלעזר שטרן: ויכול להיות שהקפיצה מ-211 ל-300, היא אומרת: אוקיי, אני כבר מעבר גם להצמדות וגם לחישוב הזה של הימים, ויכול להיות שבקפיצה הזאת היום, גם החיילים הלוחמים מקבלים יותר מהמפקדים שלפני המלחמה

אלעזר שטרן:  לא עשיתי את החשבונאות

אלעזר שטרן:       מה שאני אומר, שאם ניקח ויגיעו גם הסוגיות האלה של אופיר וגם מה שאנחנו יודעים לעשות, נצטרך לראות איך באמת המספרים החדשים מכילים – לפחות מכילים כמובן – את הדברים שהעלינו פה שצריכים לתקן אותם

אלעזר שטרן:  אופיר, אתה הבנת מה אמרתי?     

אל"מ אופיר כהן: כן

אל"מ אופיר כהן:  מסכים איתך לחלוטין

אלעזר שטרן: תודה

עידו בן יצחק: שאלות נוספות

עידו בן יצחק:  אחד, ציינת כל מיני דברים, ששלחת sms הודעה לחיילים ויש דברים שהם דרך הטלפון

עידו בן יצחק:  חיילים שהם בתוך עזה, מן הסתם אין להם גישה לדברים האלה

עידו בן יצחק:  איזה פתרונות יש?     

סא"ל אבישג סבג: אמרתי

סא"ל אבישג סבג:  יש את הסגלים שנמצאים איתם בשטח ויש את ניידות השטח

סא"ל אבישג סבג:  אנחנו מגיעים לשטח, פשוט מגיעים אליהם לכל לבנת רענון

סא"ל אבישג סבג:  אתמול הייתי באופן אישי בצאלים, יום שישי הייתי באשקלון, בכל מקום שאנשים יוצאים – לא רק אני פיזית, יש מערך שלם, גם של חיל המשא"ן, שמגיעים לשם ונותנים מענה לרענונים, מסבירים להם, פותרים בעיות תוך כדי ומעלים את הדבר הזה

סא"ל אבישג סבג:  הכנו גם פנקסים שיכולנו להביא להם פיזית, את המקסימום, ובעיקר בעיקר גם דרך בני או בנות הזוג

סא"ל אבישג סבג:  יש קבוצות שלמות שמתנהלות ברקע, קבוצת נשות המג"דים שלכל אחת יש קבוצה של נשות המ"פים, וכו', ומפגשים לא פורמליים להעברת הידע, כמה שאפשר

סא"ל אבישג סבג:       מה שהכי חשוב, שהזכויות והקרן, כמה שיותר ארוך, ככל שיש לו זמן לנצל את זה הוא יוצא לרענון

סא"ל אבישג סבג:  לא הספיק, לא היה לו זמן ופניות, הוא חוזר לחיים שלו, מסתכל על הדברים והוא יכול להגיש

אלעזר שטרן: תודה

עידו בן יצחק: שאלה לרלי

עידו בן יצחק:  הזכרת את 50,000 המתנדבים

עידו בן יצחק:  האם בנתונים שאתם מעבירים לנו על התייצבות, הם נספרים?     

אראל מרגלית: בוודאי

אראל מרגלית:  מתנדבים זה כאלה שלא היו רשומים ברישומים, וחזרו לרישומים

אראל מרגלית:  בוודאי שהם בתוך הסד"כ

סא"ל אבישג סבג: או שהם לא היו בצה"ל הכשיר או שהם היו בפטור

אראל מרגלית: בוודאי שזה בתוך

עידו בן יצחק: לא, כי הם לא בדיוק בצו 8

סא"ל אבישג סבג: הם מקבלים תשלומים

סא"ל אבישג סבג:  כל מי שהתנדב למלחמה, הכנסנו אותו לצו 8 והוא תחת מניין צה"ל הכשיר כרגע

איסר הראל: הם מקבלים צו? כי אם הם סטודנטים בלי צו, הם לא יוכלו לפי חוק לקבל את הזכויות שלהם

סא"ל אבישג סבג: מה זאת אומרת מקבלים צו?     

איסר הראל: יש להם צו 8, לאותם מתנדבים?      

סא"ל אבישג סבג: צו 8 היום זה sms או הודעה קולית

איסר הראל: בסדר, אבל יש להם משהו להציג אחר כך למוסד אקדמי כדי לקבל את הזכויות?     

סא"ל אבישג סבג: יש

סא"ל אבישג סבג:  בתוך אתר המילואים יש טופס שנקרא "גויס למלחמה"

אלעזר שטרן: לפני שנסכם, משרד הכלכלה, בבקשה

מראם שחאדה: מראם שחאדה, סוכנות לעסקים קטנים ובינוניים במשרד הכלכלה

מראם שחאדה:  אנחנו מנסים להנגיש את המידע לכל העסקים, לשמוע מעסקים שעולים בשטח, גם משרתי מילואים

מראם שחאדה:  מגיעות אלינו פניות, אנחנו מנסים גם לעזור, לתת מענה

מראם שחאדה:  גם אם זה לא מול המשרד עצמו, גם אם זה משרדים אחרים, אנחנו עובדים בשיתוף פעולה איתם ומנסים כמה שיותר לתת להם את המענה שצריך

אלעזר שטרן: מראם, את אישית משתתפת פה גם בדיונים של ועדות אחרות על העניין הזה?     

מראם שחאדה: לא השתתפתי אבל נציגים אחרים מהסוכנות כן השתתפו

אלעזר שטרן: אוקיי

מראם שחאדה: בוועדת הכספים לגבי פיצול עסקים, ערכנו שלושה וובינרים בשבוע שעבר, השבוע יש לנו עוד אחד, מנסים לתת את כל המידע ולהנגיש את המידע לעסקים

אלעזר שטרן: בסדר

אלעזר שטרן:  רק רציתי לדעת שאנחנו לא עושים פה דאבל, ואנחנו נעשה באמת דיון משותף כמו שדיברנו קודם

אלעזר שטרן:  עוד מישהו? בבקשה

רחל אגאי: אני רחלי, נציגת האגף והקרן לחיילים משוחררים במשרד הביטחון

רחל אגאי:  כמובן שאנחנו במשרד מכירים את כל הדיון, את כל מה שהתקיים פה

רחל אגאי:       כן חשוב לי לציין דבר אחד שעלה פה כמה פעמים, נושא פיטורים של חיילי מילואים

רחל אגאי:  אני רוצה להזכיר שאנחנו כאן, אנחנו כבר מקיימים בפועל את ועדות התעסוקה למניעת פיטורין

רחל אגאי:  אני חייבת לציין שעד כה לא נתקלנו בפיטורים אלא בבקשות להיתר, שגם שם יש קושי

רחל אגאי:  אנחנו עומדים על הרגליים האחוריות, אנחנו מסייעים להם, לחיילי המילואים כמובן, גם בהנחה שקרה משהו, לתת איזשהו פיצוי, להיטיב עימם

רחל אגאי:  אני רוצה להזכיר שמי שצריך סיוע מוזמן לפנות אלינו באופן אישי לכל אחד מהמחוזות

אל"מ אופיר כהן: סיוע אחרי הפיטורים, לא בייעוץ לפני

אל"מ אופיר כהן:  נכון?     

רחל אגאי: זה מה שאני באה להגיד

רחל אגאי:  יש להם ייעוץ ובעצם סיוע משפטי תוך כדי הוועדה, זאת אומרת אנחנו בשיתוף צה"ל מממנים להם את הסיוע המשפטי

רחל אגאי:  אני מניחה שניתן להתייעץ איתם גם לפני אם יש התלבטות כזאת או אחרת

אל"מ אופיר כהן: לא

רחל אגאי: לא? אני מוכנה לבדוק את זה

אל"מ אופיר כהן: זה מנגנון שהיינו שמחים מאוד לשפר, יש לזה דרישה אמיתית

אופיר כץ: ביקשנו כמה פעמים נציג אצלכם

רחל אגאי: של משרד הביטחון?     

אופיר כץ: כן, ולא קיבלנו אף פעם

רחל אגאי: איפה ביקשתם נציג?      

אופיר כץ: אבי סייג, יושב-ראש העמותה זכרו לברכה, ביקש כמה פעמים שיהיה נציג שלנו בוועדות

אופיר כץ:  אף פעם לא מונה נציג שלנו בוועדות ואתם קיימים כבר לפחות 15 שנה

אלעזר שטרן: אם אתה אומר אבי סייג זכרו לברכה, אז כן, אתה מדבר על הרבה שנים

אל"מ אופיר כהן: הוא נפטר רק לפני שנתיים

רחל אגאי: אתה מדבר על נציג של ועד אנשי המילואים בתוך ועדות התעסוקה?     

אופיר כץ: כן

רחל אגאי: לאיזה צורך?      

אופיר כץ: גם שתהיה לנו הבנה יותר טובה של מה שקורה שם וגם כדי שיהיה נציג אותנטי של המילואים בתוך הוועדות

רחל אגאי: אני מוכנה להעלות את זה הלאה כמובן, ואם יסתייע

אלעזר שטרן: אלה שתי בקשות: אחת זה נציג, ושנייה שיהיה אפשר פרה-תהליך לטפל

רחל אגאי: אני בודקת את זה

אלעזר שטרן: עוד מישהו? בבקשה, שפרה

אלעזר שטרן:  קצר, אנחנו צריכים תיכף לסיים

שפרה שחר: 30 שניות

שפרה שחר:  אני יודעת שזה לא היום המקום של הדיון אבל אני חייבת כי אני שומעת על הקרן ועל הכול

שפרה שחר:  דרך אגב, אני כעמותה אולי צריכה לפנות לקרן כי העמותה שלנו שילמה ללא מעט מילואימניקים להגיע לארץ למלחמה, אלה שביקשו ולא היה להם כסף, נתנו להם כרטיסי טיסה ועוד דברים כאלה, אבל זה לא העניין

שפרה שחר:      אני רוצה פשוט להבין את הפער בין הקרן הזאת שהוקמה ובאמת נותנת מענים להרבה מאוד דברים שהוזכרו פה, לבין – ואני חייבת לומר וזה חייב להיכתב בפרוטוקול – הפער הבלתי נסבל, עד כדי חרפה, של ההצטיידות בצה"ל לחיילי המילואים

שפרה שחר:      תקשיבו

שפרה שחר:  אם אני אראה כאן – אלעזר, אני אשמח להראות - - -     

אלעזר שטרן: שפרה, באמת, על זה את יודעת כמה דיונים עשינו?      

אראל מרגלית: אני פשוט לא מקבל את זה לחלוטין, את המשפטים האלה

שפרה שחר: אז אני אראה לכם

אלעזר שטרן: שפרה, אני מבקש, זה לא הדיון

אלעזר שטרן:  אני רוצה להגיד לך משהו, את יודעת שאני מכבד אותך הרבה שנים

אלעזר שטרן:  אנחנו היינו פה, אני גם באופן אישי אומר לך שיש פערים עצומים בין מה שכותבים לבין מה שנכון בהקשרים האלה

אלעזר שטרן:  אם אנחנו נעשה דיון על כל פנייה, על שיקולים שעלו פה בתוך הוועדה – ועשינו ספציפית בתור ועדת חוץ וביטחון וגם במליאת הוועדה, דיונים, גם סיורים – גם על הדברים האלה, ולכן אני לא חושב שזה המקום

שפרה שחר: אז אתה לא מקבל  פניות - -     

אלעזר שטרן: אני אפתיע אותך, אני מקבל

שפרה שחר: - - של מג"דים במילואים, של מ"פים

רם בן ברק: תאמיני לי שאנחנו מקבלים

שפרה שחר: אנחנו לא מטפלים בשום תרומה שלא מגיעה פנייה בכתב, עם שם של מג"ד - - -     

אלעזר שטרן: אנחנו מקבלים

אלעזר שטרן:  שפרה, אז תעבירי את זה בבקשה

אלעזר שטרן:  שפרה, אני גם לך אומר תודה, אני מכיר את העבודה שלך הרבה שנים ואני מאוד מעריך אותה

שפרה שחר: אני לא באתי לכאן לקבל תודות

שפרה שחר:  תודה ללוחמי המילואים

אלעזר שטרן: תודה ללוחמי המילואים

שפרה שחר: במקרה יש לי שני בנים שם, אבל אנחנו עושים את מה שאנחנו צריכים לעשות

אלעזר שטרן: לא, את עושה יותר, וזה יפה

אלעזר שטרן:  תודה

אלעזר שטרן:      קודם כול, אני שמח שהדיון הזה כמובן התקיים

אלעזר שטרן:  אני רוצה לברך באמת – גם אני הופתעתי, כמי שמכיר את הדברים האלה די הרבה שנים, אני אומר לך, אבישג, לכל מה שאת מייצגת; אני אומר לחנה שחזרה לכאן, ואני אומר לאופיר ולחבר'ה, שבעצם הם טריגר גם לשיפורים וגם לעצם הקיום של הדיון הזה

אלעזר שטרן:  ואם הזכרת את אבי סייג, אז יש לו זכויות באיך המילואימניקים מיוצגים כאן, צריך להגיד את זה

אלעזר שטרן:      אני חושב שיש פה, בעיניי לפחות, התקדמות גדולה מאוד ששואפת למה שאנחנו צריכים לעשות

אלעזר שטרן:  היא לא נמצאת שם בכל מה שאנחנו צריכים, טוב שמתקיימים פה דיונים כאלה, טוב שמעלים בעיות כאלה, בעצם גם כל פרט, גם כל פנייה של חייל מילואים לפעמים עוזרת למערכת לשפר את עצמה לאחרים שלא פנו

אלעזר שטרן:      אני חושב שהנושא הזה של הנגשה ושל ללכת לאלה שלא יכולים – או בגלל שהם בעזה או בגלל, אני לא רוצה להביא אנלוגיות מעולמות אחרים, שהם לא מודעים למה שמגיע להם – אני חושב שזה התפקיד שלנו, שלכם, לעשות את זה ואני מתרשם שאני לא מחדש לכם, לשמחתי הרבה

אלעזר שטרן:  זאת אומרת, אני מתרשם גם ממשרד הביטחון, צה"ל, הביטוח הלאומי, שמשתדלים לעשות את הדברים האלה לפני שחיילים פונים

אלעזר שטרן:      אני אצטט את מה שאופיר אמר פה, אנחנו לא מדברים פה על פיצוי, אנחנו נוגעים פה בשיפוי

אלעזר שטרן:  כמי שנמצא בבניין הזה גם אתמול וגם בימים אחרים, אנחנו רואים שהמדינה הזאת, היא יכולה כנראה לתגמל באופן ראוי יותר את מי שבאמת נושאים אותה על כפיהם

אלעזר שטרן:  אני לא רוצה כרגע להיכנס, היה לנו כנס ראשי אכ"א לפני שבוע האם זה 2% או 30% ממי שנושא את המדינה הזאת

אלעזר שטרן:  יש כאלה שיגידו 30% בגלל שמתעסקים בשכבת גיל, ואז אומרים: אוקיי, האחוזים הם יותר גדולים

אלעזר שטרן:  נכון, זה פחות מאחוז כל אוכלוסיית המדינה, המילואימניקים, אבל ביחס לשכבת הגיל זה הרבה הרבה יותר

אלעזר שטרן:  צריך להגיד שבכל מקרה, גם בשכבת הגיל של משרתי המילואים אנחנו מדברים על מיעוט, וככה צריך לזכור את זה, ובאמת זה מיעוט שאנחנו דורשים ממנו גם כמו שכבר רמזתי פה, עניינים של חירוף נפש

אלעזר שטרן:      אני מקווה שהמלחמה הזאת – חלק מהדברים שמתפתחים כאן, ככה זה טבעם של דברים, יישמרו גם לעתיד – זאת אומרת היא פותרת דברים ששנים עלו פה מסביב לשולחנות ולא נפתרו, והחוכמה שלנו תהיה איך הם יישארו גם אחר כך

אלעזר שטרן:  אתם מכירים את הדברים האלה יותר טוב ממני, וחלקם הגדול של הדברים עלה כאן

אלעזר שטרן:      אנחנו נעשה דיון על סטודנטים, על המרכיבים השונים, אלה שעלו פה וגם אלה שלא עלו פה אבל נכון שיועלו

אלעזר שטרן:  כמובן שלא הכול זה כסף וגם לא הכול זה רק עבר, לא עבר קורס, יש דברים יותר עמוקים

אלעזר שטרן:  יש מקומות בארצות הברית, באוניברסיטאות גדולות, שכשאתה בא להירשם שואלים אותך בעצם מה עשית בשביל המדינה ומתגמלים גם בהתאם

אלעזר שטרן:  גם כאן אני חושב שיש מקום שנעשה את זה

אלעזר שטרן:      כמו שאמרתי, אנחנו נעשה דיון משותף לנו ולוועדת הכספים על הדברים שצריכים לעלות פה, בעיקר בדגש על בעלי עסקים קטנים וגדולים בתוך זה

אלעזר שטרן:      אופיר, לא יודע אם זה לכם או אני אומר את זה, אבישג, לכם, למרות שבאמת אנחנו מבינים שמתעסקים פה – סתם אני נתתי דוגמה, שהשיפוי שהקפצתם אותו, הוא באמת עונה על ה-24/7, חודש אחרי חודש אחרי חודש, צריך לראות

אלעזר שטרן:       תודה לכולם ואנחנו נעדכן על המשך הדיונים שדיברנו עליהם כאן

אלעזר שטרן:  תודה